«БИЛАЙН» БРЕНДИНИНГ ЭГАСИ ГРУЗИЯДАГИ БИЗНЕСИНИ 45 МЛН ДОЛЛАРГА СОТДИ - AUZ.UZ\n«БИЛАЙН» БРЕНДИНИНГ ЭГАСИ ГРУЗИЯДАГИ БИЗНЕСИНИ 45 МЛН ДОЛЛАРГА СОТДИ\nМай ойи бошида Грузиянинг алоқа комиссияси Veon Georgia’ни хусусий тадбиркор Хвича Макацарияга сотишга рози бўлганди.\nVimpelcom («Билайн» бренди)га эгалик қилувчи Нидерландиянинг Veon компанияси ўзининг «собиқ маҳаллий ҳамкори» билан Грузиядаги бизнесини сотиш бўйича шартнома тузди. Бу ҳақда ҳолдинг матбуот хизмати хабар берди.\nҚайд этилишича, битим 45 миллион долларга баҳоланган.\nУ айнан ким «Билайн» бренди остида ҳам фаолият юритувчи Veon Georgia операторининг харидорига айланганига аниқлик киритмади.\nКомиссия ҳисоботида Макацариа ҳукуматдан 4 апрель куни Veon Georgia акцияларини сотиб олишни сўрагани таъкидланган.\nФевраль ойида Европа Иттифоқи Россиянинг Украинага ҳужумига жавобан Veon акцияларининг 47,85 фоизига эгалик қилувчи LetterOne инвестиция компанияси акциядорлари (37,86 фоиз ва 12,13 фоиз) — россиялик миллиардерлар Михаил Фридман ва Петр Авенга қарши санкциялар киритди.\nШундан сўнг Фридман Веон директорлар кенгашидан истеъфога чиқди.\nҲолдингнинг ўзи эса Veon Европа Иттифоқи санкцияларига дучор эмаслигини таъкидлаб, LetterOne унинг назорат қилувчи акциядори эмаслиги ва Фридман ҳамда Авеннинг инвестиция компаниясидаги улуши 50 фоиздан кам эканини таъкидлади.


«Новза» метро бекати яқинида поезд тўхтаб қолди, йўловчилар бекатгача рельслардан юриб борган – Газета.uz\nLotinchada 28 апрель 2021, 18:20 Жамият\nТошкент метрополитенининг «Новза» бекати яқинида поезд вагони техник носозлик оқибатида тўхтаб қолди. Ижтимоий тармоқларда метро йўловчилари бекат томон туннель бўйлаб пиёда кетишгани тўғрисида видео тарқалди.\nВидеога кўра, йўловчилар туннел бўйлаб пиёда кетишмоқда. «Жуда бир ажойиб ҳолат метронинг ичидан юриш. 1400 сўмга шунча ҳолатни кўрсангиз бўлади», — дейди йўловчилардан бири.\nАввалроқ, Тошкент метрополитенида иккита поезд тўқнашиб кетгани, метронинг Сергели йўналишида поезд тўхтаб қолгани ҳамда «Пушкин» ва «Буюк ипак йли» станциялари ўртасида метро эшигининг очиқ қолгани ҳақида хабар берилган эди.


Инжил дарси 63 — Dilkashradio.com\nИнжил дарси 63\nИсо туғилган Байт-Лаҳм ва Носира бугун ҳам гуллаб-яшнаган шаҳарлардир. У Ўзининг биринчи мўъжизасини кўрсатган Кана, У Ўз ҳаётининг илк йилларини ўтказган ва дурадгор бўлиб ишлаган Носира , У кўпинча ваъз қилиб юрган Ҳоразин ва Кафарнаҳум ва Исо бева аёлнинг ўғлини ҳаётга қайтарган Наин шаҳри – буларнинг ҳаммаси бир-биридан 40 км узоқликдаги масофада жойлашган. Ҳалилия кўлининг шарқий қирғоғида Исо у ерда жинга чалинган одамни даволаган Гадара ўлкаси жойлашган эди.\nБу хақида Муқаддас китобингизни Луқо китобининг 8:26-37 оятларида ўқишингиз мумкин. Исонинг Яҳудиядаги хизмати Қуддусга ва унга қўшни қишлоқларга қаратилган эди. Исо Марям билан Мартанинг уйида кечлик овқат қилган Байтания Қуддусдан бир ярим километр узоқликда Зайтун тоғининг шарқий ён бағрида жойлашган эди. Унга қарши ғазаб ҳаддан ташқари кучайганидан кейин У узоқлашиб кетган Эфраим саҳро яқинида, Байтфагия, эҳтимол Байтаниядан унча узоқ бўлмаган жойда жойлашган эди.\nЎзининг тирилишидан сўнг у ерга борадиган йўлда У Ўзининг икки шогирди билан учрашган Эммаус Қуддусдан шимоли-ғарб томонда 12 қилометр узоқликда, Яффа томон бориладиган йўлда жойлашган эди. Қуддус шахри ҳақида Инжил тез-тез сўзлайди. Маъбад, Силоам ҳовузи ва Байт-Ҳасда, Қидрон Сойи,Зайтун тоғи этагидаги Гетсемания боғи Голгута, яъни “қатлгоҳ” – бу жойларнинг ҳаммаси Исога ва Инжил муаллифларига таниш эди. Яҳудиядаги деярли бир йиллик хизматидан сўнг Ўзининг вақтини Исо Ҳалилияда ва унинг атрофларида ўтказди.\nУнинг Қуддусдан Ҳалилияга ўтиб юришлари Хушхабарни ваъз қилишга катта имкониятлар берар эди. Ўзининг ваъз қилиб юришлари даврида У ташриф буюрган кўплаб шаҳар ва қишлоқларидан тахминан йигирматаси Инжилда санаб ўтилган. Келинг хурматли радио тингловчи мухлис. Сизларга Раббимиз яшаб ўтган даврдаги айрим вилоятлар хақида қисқача маълумот бериб ўтсак. Исонинг хизмати вақтида Ҳалилия гуллаб яшнаган вилоят эди. Унда тахминан 2 миллион аҳолига эга бўлган 240 шаҳар ва 14 қалъа бор эди. Переяни Ҳирод Антипа бошқарар эди. Бу жойлар баланд, унумсиз, аҳолиси сийрак эди.\nБу жойларда асосан сурёнийлар ва араблар яшар эди. Ҳалилияда ва Переяда Исо Ўзининг хизматини кўп қисмини ўтказган эди. Переянинг кўпгина шаҳарлари Ҳирод Антипа тасарруфи остидаги ерларда жойлашган бўлсаларда, эрклари ўзида эди. Бундай шаҳарларининг сони ўнта эди ва уларни Ўнкент деб атар эдилар. Бу шаҳарлар бевосита Римдан бошқарилар эди ва мамлакат ҳудудининг бошқа қисмини араб қабиларининг қароқчилари ҳужумидан асраб турар эдилар. Янги Аҳд ёзилган вақтларда, Шарқнинг бир қатор давлатларини мустасно қилганда, бутўн тараққий этган дунё Рим ҳокимлиги остида эди. Ғарбда Атлантика океанидан бошлаб шарқда Фрот дарёси ва Қизил денгизгача, шимолда Рона ва Дунай дарёларидан, Қора денгиз ва Кавказ тоғларидан бошлаб жанубда Саҳрои Кабиргача Янги Аҳдда Қайсар деб аталувчи императорнинг танҳо ҳукронлиги остидаги бир бепоён империя ёйилиб ётар эди.\nМуқаддас Руҳ 01\nАгар Худо бизни шартли севганида…


13 ёшли ногирон ўсмирнинг баскетбол учрашувининг охирги дақиқаларида рақиб жамоа саватига уч очколи тўпни тушириши видеоси интернетда жадал равишда оммалашмоқда.\nFox News телеканалининг маълум қилишича, видео қаҳрамони Флорида штатидаги Бока-Ратон шаҳрида яшовчи, 8-синф ўқувчиси Жамарион Стайлс ҳисобланади. У болалигида кам учрайдиган юқумли касаллик сабабли иккала қўлидан ҳам айрилган. Бироқ иродали ўсмир бундан тушкун аҳволга тушиб қолмади. Бугунги кунда Жамарион мактаб баскетбол жамоасида ўйнайди ва маҳаллий даражадаги мусобақаларда иштирок этади.\n"Фикримча, у ҳеч қайси бир жиҳатдан қолганлардан қолишмайди. У барчасини уддалай олади ва унга ён босилмайди. Албатта, унинг иродаси илҳомлантиради", деб айтган мактаб баскетбол жамоаси ўйинчиларидан бири.\nЖамарионнинг ўзи эса диққат-эътиборда бўлишни ёқтиришини айтди. У шунингдек ҳаётдаги шиори билан бўлишди: "Шунчаки ҳамма нарсани ижобий қабул қил ва сен истаган нарсангга эришасан".


АҚШда 2000 авиақатнов бекор қилинди\n15 май 2021, Тошкент вақти: 21:22\nАҚШда қалин қор ёққани муносабати билан икки мингга яқин авиарейс бекор қилинди.\nНью - Йоркдаги уч аэропорт қор бўрони қамалида қолган. Бостон ва Филадельфия аэропортидаги парвозларнинг 20 фоизи кечиктирилган. Логан аэропорти эса душанба куни кечқурун ёпиб қўйилган ва бугун ҳам мазкур аэропорт ёпиқлигича қолмоқда.\nНью - Йоркда сешанба куни тушгача қаттиқ қор бўрони бўлиши айтилмоқда.


Маккаи мукарраманинг эски ва янги тарихи (Анвар Аҳмад)\t23.06.2009 й.\tБисмиллаҳир роҳманир роҳийм!\n1. Макка. «У (Аллоҳ) Макканинг ичида сизларни уларнинг (Макка мушрикларининг) устига ғолиб қилганидан кейин уларнинг қўлларини сизлардан, сизларнинг қўлларингизни улардан тўсган зотдир» (Фатҳ сураси, 24-оят).\n2. Бакка. «Албатта одамлар ибодат қилишлари учун қурилган биринчи уй Маккадаги муборак Каъбадурки…..» (Оли Имрон сураси, 96-оят).\n3. Уммул-Қуро. «Бу (Қуръон) бир муборак, ўзидан олдинги китобларни тасдиқлайдиган, барча қишлоқларни (ва шаҳарларнинг) онаси – маркази бўлмиш (Макка аҳлини) ҳамда унинг атрофидаги кишиларни (охират азобидан) огоҳлантиришингиз учун Ўзимиз нозил қилган Китобдир» (Анъом сураси, 92-оят) ва яна шўро сурасининг 7-оятида ҳам шу каби келган. Макка – қишлоқларнинг онаси. Бундай деб номланиши ҳақида тўртта сўз бор:\nБу ер ўша маконда яшовчи бир аёлнинг исми билан номланган. Имом Фокиҳий Ибн Аббоснинг санадлари билан ривоят қилишларича, Аллоҳнинг «Ўзи тўқиган нарсасини пишиқ-пухта бўлганидан сўнг парча-парча қилиб бузиб-чуватиб ташлаган хотинга ўхшаб қолмангиз» (Наҳл сураси, 92-оят), деган сўзи мана шу хотин ҳақида нозил бўлган. Бу хотин Қурайшнинг Бани Тайм қабиласидан бўлиб, исми Рийта, лақаби Жиърона бўлган. Ўзи аҳмоқ эди.\nМакка билан Тоиф ўртасидаги бир макон бўлиб, шимоли-шарқий томонда ҳарамнинг чегарасидадир. У икки қисмга бўлинади: 1. Нихла Яманийя – Тоиф йўлининг чап томонида. 2. Нихла Шомийя. У яна Мазийқ деб ҳам номланади. Бу Маккадан 45 км узоқликда жойлашган. Икковининг орасини Доа номли узун тоғ ажратиб туради.\nМакка фатҳ этилганидан кейин Набий соллаллоҳу алайҳи васаллам Ҳунайндан Тоифга қараб юриб Нихла Яманийя, кейин Қарнул манозилдан ўтиб Тоифга яқин жойда қўшин тўпладилар. Нихладаги Уззо бутининг бузилиши қиссаси\n2. Мийқоту водий муҳаррам. Сайлул кабир мийқоти масжиди\n1. Фаришталар. 2. Одам алайҳиссалом. 3. Шис ибн Одам алайҳиссалом. 4. Иброҳим ва Исмоил алайҳиссалом.\n5. Имлиқ. 6. Журҳум. 7. Қусай ибн Килоб. 8. Қурайш. 9. Абдуллоҳ ибн Зубайр (65 ҳижрий сана) 10. Ҳажжож ибн Юсуф (74 ҳижрий сана). 11. Султонмурод Усмоний (1040 ҳижрий сана). 12. Икки шарафли ҳарам ходими подшоҳ Фаҳд ибн Абдулазиз (1417 ҳижрий сана).\nИмом Бухорий Ибн Аббос розийаллоҳу анҳудан қилган ривоятда келтирилишича, Иброҳим алайҳиссалом юриб бориб, ҳеч ким кўринмайдиган тепаликдан Каъба томонга юзланиб, қўлларини кўтариб ушбу оятдаги дуони айтдилар: «Парвардигоро, албатта мен зурриётимдан (бир бўлагини ўғлим Исмоил ва унинг онаси Ҳожарни) Сенинг ҳурматли Байтинг ҳузуридаги экин ўсмайдиган бир водийга жойлаштирдим» (Иброҳим сураси, 37-оят). Бундан билинадики, Иброҳим алайҳиссалом Исмоил ва унинг онасини бу водий, яъни Маккада тарк қилганларидан кейин ана шу уйга юзландилар. Оятдаги «Сенинг ҳурматли Байтинг» сўзи Иброҳим алайҳиссаломдан олдин ҳам бу уй борлигига далилдир. Фақат бу уй бузилиб, унинг пойдевори қолгани, мана шундан кейин Иброҳим алайҳиссалом билан Исмоил алайҳиссаломлар уни кўтариб қуришгани келиб чиқади.\nҚурилишда Қурайш ҳажарул-асвад қўювчи шарафли киши ким бўлиши ҳақида ихтилоф қилишди. Келишмовчилик давом этиб, урушга айланишига оз қолди. Ўша пайтдаги Қурайшнинг оқсоқоли Абу Умайя ал-Махзумий: «Бану шайба эшигидан ким биринчи бўлиб кирса, ўша киши ҳакамлик қилади», деб айтганида у ердагилар бу фикрга қўшилишди. Ўша эшикдан биринчи кирган киши Аллоҳнинг расули Муҳаммад алайҳиссалом бўлишларини Аллоҳ хоҳлади. Улар Муҳаммад алайҳиссалом кириб келганларида қичқириб: «Бу ишончли кишидир. Биз бундан розимиз!..» дейишди. Бу ҳақда хабар берилганида у зот бир ридо келтиришни талаб қилдилар ва ҳажарул-асвадни унинг ўртасига қўйиб, қабила бошлиқларига ридонинг ҳар томонидан ушлашни буюрдилар. Улар уни ўрнига олиб боришганида Расулуллоҳ соллаллоҳу алайҳи васаллам муборак қўллари билан қора тошни ўз жойига қўйдилар. Қавмдагилар бундан рози бўлишди. 1417 ҳижрий йили Каъбанинг қайта қурилиши\nҚуйида қўшимча маълумотлар ҳақида келтирамиз: Каъбанинг баландлиги 14 метр.\nМеҳрибон ва раҳмли Аллоҳ номи билан. 1. «Ҳаж мавсуми маълум ойлардир. Бас, ким шу ойларда ўзига ҳажни фарз қилса (ҳаж қилишни ният қилса), ҳаж давомида жуфтига яқинлашмайди, гуноҳ ишлар, жанжал-сурон қилмайди» (Бақара сураси, 197-оят). Бу оят ёзилган ўрин 323 см.\nМеҳрибон ва раҳмли Аллоҳ номи билан бошлайман. 1. «Биз Иброҳимга Байтуллоҳнинг ўрнини ўша уйга қараб ибодат қилиши ва уни обод қилиши учун белгилаб бериб, сен Менга бирон нарсани шерик қилмагин ва Менинг Байтим – Уйимни тавоф қилгувчилар қиём, рукуъ, сажда қилгувчилар учун пок тутгин, (дедик)» (Ҳаж сураси, 26-оят). Бу оят ёзилган ўрин 328 см.\n3. 46х65 см. «Йа Раҳману, йа Раҳийму», деб ёзилган. Мултазам эшиги томонда «Ихда» деб номланган бўлак 490 см.\n2. «(Эй Муҳаммад алайҳиссалом), бандаларим сиздан Мен ҳақимда сўрасалар, Мен уларга яқинман. Менга дуо қилган пайтларида дуогўйларнинг дуосини ижобат қиламан» (Бақара сураси, 186-оят). Бу оят ёзилган ўрин 243 см. Эшикка муқобил томон\nМеҳрибон ва раҳмли Аллоҳ номи билан бошлайман. 1. «Мўминларга хушхабар берингки, шак-шубҳасиз, улар учун Аллоҳ томонидан катта фазлу марҳамат бордир» (Аҳзоб сураси, 47-оят). Бу оят ёзилган ўрин 244 см.\nМеҳрибон ва раҳмли Аллоҳ номи билан бошлайман. 1. «Иш шудир. Ким Аллоҳ қонунларини ҳурмат қилса, бас, албатта бу ҳурмат дилларнинг тақводорлиги сабабли бўлур» (Ҳаж сураси, 32-оят). Бу оят ёзилган ўрин 242 см.\n«Албатта сизлар (эй мўминлар), иншааллоҳ, Масжидул-ҳарамга тинч-омон кирурсизлар» деб ёзилган (Фатҳ сураси, 27-оят). Сўнгра икки доиранинг бирига Ихлос сураси, ўртасига «Бисмиллаҳ…» ёзилган. Икки доира ўртасига қуйидаги оят ёзилган: «(Эй Муҳаммад алайҳиссалом), Менинг турли гуноҳ-маъсиятлар қилиш билан ўз жонларига жиноят қилган бандаларимга айтинг. Аллоҳнинг раҳмат-марҳаматидан ноумид бўлмангиз. Албатта, Аллоҳ Ўзи хоҳлаган бандаларининг барча гуноҳларини мағфират қилур. Албатта Унинг Ўзигина мағфиратли, меҳрибондир» (Зумар сураси, 53-оят). Бу оятнинг пастида: «Ла илаҳа иллаллоҳу маликул ҳаққул мубин. Муҳаммадун расулуллоҳ содиқул ваъдул амин», деб ёзилган. Парданинг энг пастига Қурайш сураси ёзилган. Ушбу парда Маккаи мукаррамада ясалиб, уни икки шарафли ҳарам ходими Фаҳд ибн Абдулазиз оли Сауд Каъбага ҳадя этган.\nБиринчи Каъба атрофидаги матофга тош ётқизган киши Абдуллоҳ ибн Зубайрдирлар. 5 метрга яқин қилиб тош терганлар. Шундан кейин то 1375 ҳижрий йилгача ўзгартириш давом этди. У тухумсимон шаклда катта ва кичик, 40-50 метр ўқ атрофида пайдар-пай териб борилган. Ҳаж ва умра қилувчилар кўпайиб кетганида матофни кенгайтириш тақозо этилади. Бундай қилиш билан майда тошлар, ўтувчи йўллар чиқарилиб, минбар, замзам қудуғи, тўрт мақом, мақоми Иброҳимнинг эски бинолари кўчирилди. Шундай қилиб, матоф ўрни кўплаб кишиларни сиғдирадиган бўлди. Яна қуёш ҳарорати билан беллаша оладиган совуқ мармар тош ётқизилди. Қаттиқ ҳароратда ҳам яланг оёқ тавоф қилиш учун имкон топилди. Бундан ташқари матофнинг барча атрофи совуқ зам-зам суви билан таъминланди.\nУмар ибн Хаттоб замонларида сел келиб, мақомни олиб кетди. Сув қуриганда Макканинг остки қисмидан топилиб, олиб келинди. Умар розийаллоҳу анҳу уни ўз ўрнига қўйдилар. Ушбу сел Умму Наҳшал деб номланган. Чунки унда Умму Наҳшал исмли аёл вафот этган эди. Бундан ташқари мақом устида кўплаб ҳодисалар юз берган, лекин Аллоҳ таоло уни мана шу кунгача сақлаб қўйган.\nСупачанинг умумий майдони 2 метр-у 4 см. Айвончанинг янгиланиши\nҚудуқ ҳақида Замзам қудуғи Каъбадан 21 метр нарида жойлашган. Замзам ҳақидаги тадқиқотлар шуни кўрсатдики, қудуқни тўлдирувчи булоқлардан 11 литрдан то 18,5 литргача сув бир сонияда тортиб олинади. Демак, бу бир дақиқада 60х11=660 литр, бир соатда 660х60=39600 литр ва ҳоказо сув деганидир. Тўлдирувчи булоқнинг ҳажарул-асвад томонидан узунлиги 75 см, баландлиги 30 см ҳажмдаги тешиги бор. Мана шу тешикдан энг катта миқдордаги сув отилиб чиқади. Микбарийя томонда яна бир тешик бўлиб, узунлиги 70 см, баландлиги 30 см. Сафо ва Марва томонда бошқа кичик тешиклар ҳам бор.\nМашиналари билан масжидга келганлар билан пиёдалар кесишган ўринда тиқилинчнинг олдини олиш ва Масжидул-ҳарам атрофида издиҳомни енгиллатиш мақсадида кичик бозор минтақасида машиналар учун ерости йўли бунёд этилди. Яна подшоҳ Абдулазиз эшиги майдонини намоз учун тайёрлаб, масжид атрофидаги майдонлар билан боғлаш ишлари ҳам амалга оширилди. Бу ер ости йўли ғарбдан Шабийка кўпригидан бошланиб, шарқдан Абу Қабис кўпригигача 1500 метр узунликда чўзилган. Унинг ёпиқ қисми 661 метр. Бу ер ости йўли икки алоҳида йўналишни ўз ичига олади. Биринчиси – Жиддадан ва Макка ғарбидан келувчилар кириши учун. Иккинчиси эса – Машоир ва Макка шарқидан келувчилар кириши учундир. Бунга қўшимча равишда 4 та машина тўхташ ўрни бунёд этилган. Намоз ўқувчиларни кўтариб-тушириб, кейин масжид майдонига кўчириш эскалатор ва оддий зиналар воситасида амалга оширилади. Ушбу ер ости йўли туннели чироқлар, ҳаво айлантиргич ва телевизор назорати билан ҳам жиҳозланган. * * *\nМурсалот сураси ушбу ғорда нозил бўлгани учун шу ном билан аталди. Имом Бухорийнинг Абдуллоҳ розийаллоҳу анҳудан қилинган ривоятларида келтирилишича, бу зот: «Биз Расулуллоҳ соллаллоҳу алайҳи васаллам билан бирга Минодаги ғорлардан бирида кетаётганимизда у зотга Мурсалот сураси нозил бўлди. Расулуллоҳ соллаллоҳу алайҳи васаллам уни тиловат қилардилар. Мен эса у зотнинг оғзиларидан чиқаётган нарсани эшитиб, қабул қилиб олар эдим. Расулуллоҳ соллаллоҳу алайҳи васалламнинг оғизлари у сабабли нам бўлар эди…», дедилар. 832-ҳижрий санада вафот этган Ал-Фосий: «Ушбу ғор Минодаги машҳур ғорлардан бўлиб, Хайф масжидининг орқасида, Яман томондаги тоғ ёнида жойлашган. Бу сўзни халаф олимлари салаф олимларидан эшитиб асар қилиб келишган», дедилар.\nЯман подшоҳларидан бирининг ноиби Абраҳа исмли шахс қабилалар ҳаж ва тавоф учун Каъбани қасд қилиб кетишаётганини кўргач, одамлар Каъбадан ўзи томон юзланишлари мақсадида Санъо шаҳрига каниса қурдирди. Бани Канона қабиласидан бир киши ўша канисага кириб, у ерда катта ҳожат чиқариб ифлос қилди. Абраҳа бу киши қилган ишдан ғазабланиб, Каъбани бузиш мақсадида катта қўшин ва бир қанча филларни олиб йўлга чиқди. Муҳассир водийсига етиб келганида филларнинг етакчиси ётиб олди. Каъбадан бошқа томонга юзлантириб қўйишса, югуриб кетарди. Улар шу ҳолда туришганида Аллоҳ таоло устларига тўп-тўп қушларни юборди. Улар тош отганда одамларнинг бирортасига тегса, бирор аъзосини узиб ҳалок қиларди. Улар қочарди-ю, аммо йўлда тўкилиб боришарди. Аллоҳ Абраҳага шундай дард бердики, у дард туфайли унинг бармоқлари узилиб тушар эди. Абраҳа Санъога худди қуш каби етиб борди, юраги кўкрагидан кўриниб турган ҳолда ҳалок бўлди. Ушбу ҳодиса Расулуллоҳ соллаллоҳу алайҳи васаллам туғилишларидан озгина олдин 571 милодий санада содир бўлган. Бу ҳақда қуйидаги оят нозил бўлган: «1. (Эй Муҳаммад), Парвардигорингиз фил эгаларини қандай (ҳалок) қилганини кўрмадингизми? 2. У Зот уларнинг (Каъбатуллоҳни вайрон қилиш учун қўллаган барча) хийла-найрангларини барбод қилмадими? 3–5. У Зот уларнинг устига сополдан бўлган тошларни отадиган тўп-тўп қушларни юбориб, уларни (қурт-қумурсқалар томонидан) чайнаб ташланган сомон каби (илма-тешик) қилиб юборди!» (Фил сураси, 1–5-оятлар.) Муздалифа\nАбу Ҳурайра розийаллоҳу анҳудан ривоят қилинади. Расулуллоҳ соллаллоҳу алайҳи васаллам Минода қурбонлик куни: «Эртага биз кофирлар битим тузган Хайфу Бани Кинонада (яъни, мана шу Муҳассабда) бўламиз. Бу ерда Қурайш ва Кинона Бани Ҳошим ва Бани Мутталиб билан то Расулуллоҳ соллаллоҳу алайҳи васалламни топширмагунича қиз олди-берди қилмасликка, олди-сотди қилмасликка битим тузган», дедилар (Имом Бухорий ва Муслим ривояти). Анас розийаллоҳу анҳудан ривоят қилинади. Расулулоҳ соллаллоҳу алайҳи васаллам пешин, аср, шом, хуфтон намозларини ўқиб, кейин Муҳассабда бироз ўтириб, сўнгра Каъбага бордилар-да, у ерни тавоф қилдилар («Саҳиҳи Бухорий»).\nЭй биродар, Аллоҳдан сўра мусаннифга раҳмат, Яхши кўрган нарсангнинг хоҳлаганинг талаб қил!\nБу, иншааллоҳ, эҳсонинг бўлур сенинг, шуни бил! Набийимиз, ҳабибимиз ва шафоатчимиз Муҳаммад Мустафо соллаллоҳу алайҳи васалламга ва у зотнинг оилалари, саҳобалари ҳамда қиёмат кунигача у зотга эргашганларга саловоту саломлар бўлсин. Бутун оламлар Робби Аллоҳга ҳамд бўлсин.\n1427 ҳижрий сана, 19-рамазон, пайшанба. Доктор Муҳаммад Илёс Абдулғани, Анвар Аҳмад таржимаси


ўғит » DataLife Engine\nДемонстрационный сайт » Облако тегов » ўғит\n10-05-2018 Kategoriya: / Ko'rildi: 415 marta 0 Batafsil ko'rish\n10-05-2018 Kategoriya: Ko'rildi: 338 marta 0 Batafsil ko'rish\nЛИМОН ЎСИМЛИГИ ҲОСИЛИ СИФАТИГА АЗОТЛИ ЎҒИТ ТУРЛАРИНИНГ ТАЪСИРИ\nАннотация. Мақолада азотли ўгитларнинг турли шакллари лимон ўсимлигига қўланилиб, унинг меваси таркибидаги органик моддалар миқдорига таъсири ўрганилган.\n26-04-2018 Kategoriya: Ko'rildi: 375 marta 0 Batafsil ko'rish\n26-04-2018 Kategoriya: Ko'rildi: 374 marta 0 Batafsil ko'rish\n26-04-2018 Kategoriya: Ko'rildi: 305 marta 0 Batafsil ko'rish\nКУЗГИ БУҒДОЙДА АЗОТЛИ ЎҒИТЛАШНИ БАРГ РАНГЛИ ДИАГРАММАСИ ЁРДАМИДА БОШҚАРИШ\nЗироатлар ҳосилдорлигини оширишда азотли минерал ўғитлар асосий омиллардан бири ҳисобланади. Азотли ўғитларни зироатда самарали меъёрда қўллаш мақсадга мувофиқдир. Бунда ўғитни тупроқ ва ўсимлик ташҳиси асосида қўллаш экологик ва иқтисодий жихатлардан фойдали саналади. Ўсимликнинг амал даврларида қўлланиладиган азотли минерал ўғит меъёрини аниқлаш мақсадида барг рангли диограмма (LCC) ускунасидан\n19-04-2018 Kategoriya: Ko'rildi: 364 marta 0 Batafsil ko'rish\n07-04-2018 Kategoriya: / Ko'rildi: 424 marta 0 Batafsil ko'rish\n05-04-2018 Kategoriya: / Ko'rildi: 450 marta 0 Batafsil ko'rish\n05-04-2018 Kategoriya: / Ko'rildi: 337 marta 0 Batafsil ko'rish


23 феврал 2020, Тошкент вақти: 01:20\n“Лоқайдлик ва боқимандаликдан қутулиш керак”\nдейди Қўқон шаҳридан қўнғироқ қилган Эргаш ака Қўшматов Қурултой эшиттиришига муносабат билдирар экан:\n- Хуллас калом, Каримовнинг Брюсселга боргани соҳасида, таклиф қилингани соҳасида муносабат билдирилди Қурултойда. Менинг фикрим шуки, ҳаммалари тўғри гапиришди. У ерда мен нотўғри гапирди дея олмайман. Аммо бир томони бор. Инсон ҳуқуқини ҳимоя қилиш чет давлатнинг вазифаси эмас. Қандайдир таъсир этиши мумкин Брюссел томонидан, Европа Иттифоқидан. Аммо инсон ҳуқуқини ëқлаш асосан Ўзбекистонда яшайдиган фуқароларнинг вазифаси. Бир-биримизни ҳимоя қилмас эканмиз бу соҳада гапирмасак ҳам бўлаверади.\nХалқимиз ҳозирги кунда боқиманд ва лоқайд. Лоқайд ва боқиманд халқдан бирор нарса олиш жуда ҳам қийин. Мен нисбий томондан айтаяпман. Нима учун деганда демократик давлатларда, у ерда ҳам нисбий кўпчиликни фаоллар ташкил этади, яъни инсонлар ҳуқуқини, сиëсий, иқтисодий, маданий, ижтимоий ҳуқуқларини асосан нисбий томондан кўпчиликни ташкил қилади. Мана шунинг учун у давлатларда демократик давлатлар қурилди. Фақат Ўзбекистонда инсон ҳуқуқини ҳимоя қилиш Ўзбекистон халқининг вазифаси, дейди қўқонлик Эргаш ака Қўшматов.\n“Исломга доғ туширишга ҳаракат қилишяпти”\nдейди Европа давлатларидан биридаги исломий университетда ўқиётган ўзбекистонлик талаба.\n- Айтмоқчи бўлганим, мана биз ҳам алҳамдулиллоҳ Ислом университетида ўқияпмиз. Илм олаяпмиз алҳамдулиллоҳ. Лекин баъзи бир жойларда шунақа алам қилиб кетадики, мана шу исломга тегишли бўлмаган нарсалар жуда ажойиб қилиб телевидение, радио ҳамма ëқда жар солиб исломга доғ туширишга ҳаракат қилишади. Буни очиқ ойдин, ҳеч қачон тап тортмасдан қилишади. Менин айтмоқчи бўлган гапим мана кеча Рашод биродарни қамоққа олишди. Бундан олдин кўпгина биродарлар исломга ҳиссасини қўшиш учун катта даъватлар қилиб, алҳамдулиллоҳ, бошлаган вақтларида уларни нима қилиб исломга қарши бўлган инсонлар буларнинг ишини тўхтатишга ҳаракат қилишаяпти. Мана бу ишнинг ўзи хомтама. Ҳеч ким ҳеч қачон исломнинг йўлини тўсиб қололмаган. Биродарлар мана шундай қамоқларга тушиб азоблар кўраëтганини эшитиб, ўқиб ҳеч ўтира олмадим. Шунинг учун менинг бир-икки оғиз гапим бор эди мана шу инсонларга.\nИсломни янада такомиллаштириб ва ўз ҳаëтида амалиëтда қўллашга, пайғамбар (с.а.в) суннатини қўллашга ҳаракат қилаëтган инсонларни тазйиқ остига олаëтган инсонларга икки оғиз гапим: ўйлаб кўринглар. Сизлар ҳам баъзи биринглар мусулмондирсизлар. Энди мен буни билмайман. Лекин сизлар тазйиқ остига олаëтган инсонлар, сизлар хавфли деб айтаëтган инсонлар балки сизлар учун аксинчадир, балки сизлар учун керакдир. Шуни ўйлаб кўринглар. Шуни қаттиқроқ ўйлаб кўринглар. Мен кибран айтаëтганим йўқ бу гапни, дейди Европа давлатларидан биридаги исломий университетда ўқиётган ўзбекистонлик талаба.\nдейди Янгийўл туманидан қўнғироқ қилган Асобой ота. Тингловчи Озодлик радиоси эшиттришларига норозилик билдиради:\n- Қулоқ солинг. Менинг айтганларимни радиога қўйинг. Хўпми?\n- Ўзбекистон давлатини нега ëмонлайверасизлар? Мен 79 ëшдаман. Миллатим қозоқ. Пўлатов Асобой. Янгийўл туман Донғир қишлоғида тураман. Бир ҳовуч Андижондаги бузилишларни ойтосин. Каримов қаматди, ўлтирди. Давлатнинг идорасини босиб олса, прокурорни ўлтирса, нима ўпиш керакми уларни? Отиш керак. Энди, қамоқда ëтганлар ўлиб келаяпти. Қамоқ у, курорт, санатория эмас. 24 декабр куни менинг 50 яшар ўғлимни машина уриб кетди. Ўлди. Каримов айбдорми? Каримовни ëмонлайсизлар. Ҳамма баб-баравар. Хитой ҳам, қозоқ ҳам, ўзбек ҳам, бошқа миллатлар ҳам баб-баравар ўйнаб кулиб бойи бой, камбағали камбағал турмуш қилаяпти. Бундан ортиқ бўладими? Ана Москвада Домодедоводаги портлаш Ўзбекистонда бўлса, сизлар хурсанд бўласизларми? Э баракалла сизларга,- деб ҳафа бўлди янгийўллик Асобой ота.\nдейди бухоролик тингловчи Пўлат ака.\n- Ҳар хил Ўзбекистонда бўлаëтган янгиликларни, дунëда бўлаëтган янгиликларни эшитиб турибмиз Ооздлик радиосидан. Шунга сизларга раҳмат деб айтмоқчи эдимда.\nОзодлик: Озодлик радиосининг нимаси ëқади сизларга?\n- Ëнимизда бўлаëтган воқеаларни сизлардан эшитамиз. Россияда бўлаëтган воқеаларни олдинроқ сизлардан эшитамиз. Дунëда бўлаëтган воқеаларни ҳаммадан олдин сизлардан эшитамизда. Сизларга катта раҳмат, дейди бухоролик суҳбатдошимиз Пўлат ака.


00:00 / 22.01.2009 | eski savollar | 1362\nАссаламу алайкум, хурматли устоз сизга намоз ҳақида баъзи бир саволларим бор эди:- қадаи охирда дуо қилинганда мазҳаббошимиз қурон ва суннатга оид дуоларни қилиш жоиз деган эканлар, шунга мувофиқ, қадаи охирда битта эмас балки бир нечта дуони кетма-кет ўқиса бўладими?- бизнинг маҳалладаги масжитта ҳуфтондан сўнг витр намозига баъзи бир биродарлар имомдан олдин туришади, бу ҳолат одатда ҳунук кўринади, ҳудди имомларга нисбатан хурматсизликга ўхшайди, бу масалага шарият нима дейди?- сизнинг ва бошқа ҳанафий олимларининг китобларини ўқиб, намозда муқтадий имомга иқтидо қилганида нималар дейдию, нималар демайди, шу ҳақида ҳам аниқ тушунча олишга қийналаяпман. Ҳадис ва Ҳаёт силсиласининг 5-китобида муқтадий имомга иқтидо қилганда фақатгина "сано" ўқийди дейилган, давомида эса имом "самиаллоҳу лиман ҳамидаҳ" деганидан сўнг муқтадий "роббана лакал ҳамд" дейди дейилган. шу жойига ҳам тушунтириш берсангиз илтимос.- Истиҳора намозини қандай ўқийди ва унинг натижасини қандай билиш мумкин? бу ҳақида ҳам турли маълумотларга дуч келаяпман.Ассаламу алайкум ва раҳматуллоҳи ва баракатуҳу!\n- «Истихора» сўзи луғатда хайрни талаб қилиш, деган маънони англатади. Мусулмон киши икки ишдан қайси бирини қилишини билмай қолганда, хайрлисини танлаш учун истихора намози ўқийди. Бу намозни ҳар бир мубоҳ ишдан олдин ўқиш мустаҳабдир.Жобир розияллоҳу анҳудан ривоят қилинади: «Пайғамбар соллаллоҳу алайҳи васаллам бизга ҳамма ишларда истихора қилишни худди Қуръондан сурани таълим бергандек таълим берар эдилар. У зот:«Қачон бирингиз бир иш қилмоқчи бўлса, фарз намоздан бошқа икки ракат намоз ўқисин. Сўнг: :Эй бор Худоё! Албатта, мен Сендан илминг ила истихора қиламан. Сенинг қудратинг ила қудрат сўрайман. Сендан улуғ фазлингдан сўрайман. Албатта, Сен қодир бўлурсан, мен қодир бўлмасман. Сен билурсан, мен билмасман. Сен ғайбларни ўта яхши билувчи зотсан. Эй бор Худоё! Агар ушбу иш менга динимда, маошимда ва ишим оқибатида яхши эканлигини билсанг (ёки ҳозирги ишимдаю, келгусида) уни менга тақдир қилгин, менга осон қилгин, сўнгра уни мен учун баракали қилгин. Агар ушбу иш мен учун динимда, маошимда ва ишим оқибатида (ёки ҳозирги ишимдаю келгусида) ёмон эканлигини билсанг уни мендан буриб юбор, мени ундан буриб юбор. Ва менга қаерда бўлса ҳам яхшиликни тақдир қил. Сўнгра мени унга рози қил десин ва ҳожатини айтсин», дедилар».Бешовларидан фақат Муслим ривоят қилмаган.Ушбу намозни ўқигандан кейин мазкур иш ҳақида ўйламай, Аллоҳ ихтиёр қиладиган нарсани кутиб юради. Кейин кўнглига тушиб, ўзига маъқул бўлиб қилгиси келиб қолса-қилади. Бу ҳақда туш кўриши ҳам мумкин. Агар иш бир тарафга бўлмай туриб қолса истихора намозини яна қайтадан ўқийди. Қайта ўқиш етти мартагача бўлади. Истихора намозининг биринчи ракатида «Фотиҳа» сурасидан кейин «Кофирун» сурасини, иккинчи ракатда «Ихлос» сурасини ўқийди. Валлоҳу аълам.


“Абдулла Ғариб продакшн”, рассом Элсевар, рассом Туз ва “Элтуз” янги сиёсий сатирик анимацион фильмлар туркумининг 9-қисмини тақдим этади.\nРус трактори шатакка олган aвтобус юриб кетяпти.\nЧиптачи аёл (карнайдан): “Ҳурматли йўловчилар! Муҳтарам башорат қилган нурли келажакка кўтарингки руҳда етиб боришимиз учун автобусда “қарабтепар” ўйинини ташкиллаштиришга топшириқ берилди.\nКўзойнакли йигит: Қарамасдан тепмаса бўлмайдими? Биринчи ҳайдовчимиз 27 йил орқага қарамасдан тепишни ўргатиб кетди-ку!\nЧол: Ёшлигимизда бу ўйинни “ланка” дейишарди. Бир парча қўй жуни ва уни остида тангадек қўрғошин ёпиштирилган, уни хоҳлаган усулингизда тепаверасиз, муҳими, ерга тушириб юбормасангиз бўлди.\nХонимсотар аёл: Мени баъзилар «ланка» деб масхара қилишларини ҳеч тушуна олмасдим (кулгу).\nҲайдовчи: Бизда ҳамма нарса тизимли бўлади.“Қарабтеп—ланка” халқ ўйинини оммалаштириш учун алоҳида федерация ташкил қилинади. Қарори ижроси учун аллақачон Вишлоқ хўжалиги вазирлиги ва металлургия заводлари ишга киришди.\nМулла: Олиму уламоларимизнинг юлдузларга қараб башорат қилишларича, ланкадан кўп наф бордур. Унинг янада самарали ўйин бўлиши учун автобуснинг бир бурчагига иссиқхонаям қуриш керак. Ланка ўйинчиларига қулай бўлади. Аммо аввал Занги бувага бориб, бир назр ато қилиш керак!\n2-мулла: Улуғларнинг мақбараларида Аллоҳнинг раҳмати бўлади. Шунинг учун борамиз у ерга. У ердан биз кучли мотивация оламиз ўзимизга. Файз оламиз ва уларни васила қилиб дуо қилганимизда, дуойимиз ижобат бўлади.\nЙўловчилардан бири: Айнан бу иссиқхона ишга тушгандан кейин Жанубий Корея билан контракт қилганмиз. Беш миллион доллар режалаштирганмиз бу йилга.\nИсмат Хушев: Ўзбекистонда бугун жуда кўп соҳаларда адолат тикланяпти. Президентнинг фармонини мен тилла топган гадойдай қувонаман, мен учун жуда бир катта ҳақиқатнинг ва адолатнинг тикланиши бу.\nЙўловчилардан бири: Бу ланкани этикни терисидан ҳам ясаса бўлади\nЧиптачи аёл: Худо хоҳласа, ҳокимбувалар ланка ўйнашни бошлаб юборишди, энди туман ва шаҳар марказларида одамлар гала-гала бўлиб ланка тепишади.\nҚудрат Бобожонга ўхшаган йўловчи: Ҳар эҳтимолга қарши қўрғошин ва қўйнинг жунини ғамлаб қўяверинглар.\nТошкент шаҳри ҳокими Жўхага ўхшаган йўловчи: Жунлар четга чиқарилмаяпти. Куннинг иссиқлиги ва жунлар яроқсиз ҳолга келгани учун пул қилишнинг янги усули. Любая бизнес хараша…\nМулла: Биласизларми, бир савдогар нима қилибди денг? Одам боласининг хаёлига келмайдиган ишлар. Урушга борибди. Ўлган аскарларнинг этикларини йиғиб, бир вагон қилиб Тошкентга олиб келибди.\nАвтобус шатакка олинган ҳолда кетяпти.\nЧол: Эшшакминди ўйиниям эсдан чиқмасин, тошлоқликлар яхши билишади.\nҲоким: Бозорнинг устидан ёзадиганиям Тошлоқдан, бозорда бир-бирининг устидан эшакминди ўйнайдиганиям Тошлоқдан.\nҲайдовчи: Ланка ортидан ошиқ ўйнаш федерацияси очилади, ана ундан кейин чиллак федерацияси. Федерацияга автобус чиптасидан тушган пулдан ойлик ажратилади.\nҚора очкилик йигит: Энди қўрғошиннинг нархи кўтарилиши аниқ. Аввал қўрғошин бўлган аккумуляторларнинг ҳам нархи кўтарилади, агар аккумулятор кўтарилса, автобус чиптасининг нархи ошади.\nҚора кўзойнакли йигит: Ланкачилик ривожланиб кетиб Ўзбекистонда ланка бўйича жаҳон чемпионатлари ўтказилиб, 1-2 йилдан кейин қўй териси қолмаса, ўрнига туркман алабай итларининг терисиниям ишлатса бўлармикин ??!!\nАкмал Саидов: Яхши фикр, шуниям ланка регламентига киритиб куйиш керак! Аввал йўл харитасини тузиб олайлик!\nЙўловчилардан бири: Биз ланка ўйнаган пайтда «Шаҳнозалар» деган қўшиқ бўларди… (қўшиқ янграйди).\ndata-title="Автобус-9. Қарабтепар" data-description="<!-- wp:paragraph --> <p><strong>“Абдулла Ғариб продакшн”, рассом Элсевар, рассом Туз ва “Элтуз” янги сиёсий сатирик анимацион фильмлар туркумининг 9-қисмини тақдим ..." data-image="https://eltuz.com/wp-content/uploads/2021/06/Snapshot8.jpg" data-url="https://eltuz.com/video/218074/" data-services="facebook,odnoklassniki,twitter,telegram" data-counter="ig">\nЎзбеклар жаҳон бозорларини қандай қилиб эгаллаётгани ҳақида\nЎзбекистон телеканалларида мамлакат иқтисодиётининг «қудрати», «имкониятлари», дунёда салкам энг ривожланган экани тўғрисида эшитсангиз ажабланманг. Чунки 20 йилдан ошдики, фақат ...


Олимлар глобал исишнинг қачон бошланганини аниқлашди » Ўзбекистон янгиликлари – Zamin.uz\nҲозирги кунда бутун дунё аҳлини ўйлантираётган глобал исиш муаммоси устида кўплаб тадқиқотлар олиб борилмоқда. Яқинда яна бир олимлар гуруҳи мазкур муаммонинг келиб чиқиш тарихини ўрганиб чиқди. Улар шундай хулосага келишдики, инсон фаолияти билан боғлиқ глобал исиш, тахминан 200 йил олдин бошланган. Бунга саноат инқилоби сабаб бўлган. Бу ҳақда “Nature” журналига асосланиб “Qalampir.uz” ёзмоқда.\n13:42 Европанинг бир қисми сув остида қолиши тахмин қилинди\n17:31 Олимлар Арктика фаунаси ва флораси ўзгариши оқибатларидан огоҳлантиришди


Коронавирусга чалинганлар Ўзбекистоннинг қайси ҳудудидан? Беморлар қаерда даволанмоқда? — Sof.uz\n31.03 16:08 1619 Тиббиёт\nҲудудлар кесими бўйича: Тошкент шаҳридан 73, Бухородан 2, Қашқадарёдан 2, Навоийдан 2, Самарқанддан 7, Сирдарёдан 1 ҳамда Тошкент вилоятидан 5 нафар бемор пойтахтимиздаги ушбу тиббиёт муассасасида даволанмоқда.\nҚолган 66 нафар бемор (шундан бир нафари вафот этган) мамлакатимизнинг турли ҳудудларидаги юқумли касалликларга ихтисослашган шифохоналарда даволанмоқда.\nНаманган вилоятида эса 15 ҳолатда ушбу инфекция аниқланган. Уларнинг 13 нафари 12 ва 13 март кунлари Туркия сафарида бўлиб қайтишган икки нафар коронавирус инфекцияси билан касалланган фуқародан юқтириб олишган. Айни пайтда беморлар вилоят юқумли касалликларга ихтисослашган шифохонада даволанмоқда. Илгари хабар берганимиздек, бир нафар бемор вафот этган.\nАндижон вилоятида 8 нафар бемор бор ва уларнинг барчаси андижонликлар. Бундан ташқари бошқа вилоятларда яна 6 нафар андижонлик бемор бор — 2 нафари Бухорода, 4 нафари Фарғонада вилоят юқумли касалликлар шифохонасида даволанмоқда.\nБухоро вилоятида 8 нафар, жумладан, Андижон ва Самарқанд вилоятларидан 2 нафардан, Қорақалпоғистон Республикаси, Сурхондарё вилояти ҳамда Тошкент шаҳри ва Тошкент вилоятидан 1 нафардан бемор даволанмоқда. Уларнинг 4 нафари 22 март куни Истанбул – Бухоро чартер рейсида ва яна 4 нафари эса 24 март куни Москва – Бухоро чартер рейсида келган ва карантинга олинган, касаллиги тасдиқланиб, вилоят юқумли касалликлар шифохонасида даволанмоқда.\nНавоий вилоятидан ҳам 2 нафар асли ушбу ҳудуддан бўлган ва касалликка чалинган бемор билан мулоқотда бўлган фуқарода инфекция аниқланиб, вилоят юқумли касалликларга ихтисослашган муассасада даволанмоқда.\nШунингдек, Соғлиқни сақлаш вазирлиги Жамоатчилик билан алоқалар бўлими коронавирус инфекциясига чалинган беморлар ҳақида батафсил маълумот бериб боришда давом этишини маълум қилди.\nбемор Ўзбекистон ССВ карантин Коронавирус инфекцияси\n23.05 23:39 9222\n25.05 09:11 2079\nКеча, 12:57 1207\n10:04 137 Тиббиёт\nКеча, 15:32 577 Ўзбекистон\nКеча, 14:01 402 Тиббиёт


Путин Косоводаги этник можароларни қоралади.\nБугун Россия Президенти Владимир Путин Косоводаги тўқнашувларни қоралаб¸ уни этник тозалаш¸ дея баҳолади.\nПутиннинг айтишича¸ Россия Косоводаги воқеалар – албанлар билан серблар ўртасида 17 мартдан буëн давом этиб келаëтган отишмаларга нисбатан бефарқ қололмайди.\nПутин минтақадаги НАТО бошчилигидаги барқарорлик ўрнатувчи кучларни Косоводаги сербларга қарши тажовузларнинг тезда олдини олишга чақирди.\nПутин Россиянинг Фавқулодда вазиятлар вазирига Сербия ва Черногорияга бориб¸ серб қочқинларига ëрдам кўрсатишга бўйруқ берди.


ЎзА - “Локомотив”дан қийин, “Пахтакор”дан эса йирик ғалаба\n31.07.2019 09:50:22 Чоп этиш версияси\n“Локомотив”дан қийин, “Пахтакор”дан эса йирик ғалаба\nКеча Ўзбекистон суперлигасида 15-тур ўйинларига старт берилди\nЎзбекистон суперлигасининг 15-тур ўйинларига Қўқонда старт берилди. Унда мезбон “Қўқон-1912” жамоаси Жиззахнинг “Сўғдиёна” клубини қабул қилди.\nҚўқонликлар ҳозирда жадвалнинг сўнгги поғонасини эгаллаб турибди. Уларга ғалаба сув ва ҳаводек зарур эди. Аммо, давралар оралиғида ўз таркибини маҳоратли футболчилар ҳисобига кучайтирган Улуғбек Бақоев шогирдлари Қўқонга шунчаки келмаганлигини амалда исботлашди. Уларнинг илк ҳужуми гол билан якунланди, Иван Нагаев меҳмонларни ҳисобда олдинга олиб чиқди.\nКўп ўтмай майдон эгалари 11 метрлик жаримадан мувозанатни тиклади. Белгиланган жаримани Мурод Холмуҳамедов аниқ амалга оширди. Кўпчилик энди қўқонликлар вазиятни ўнглашига умид қилиб турган бир паллада Кахи Махарадзе “Сўғдиёна”ни яна олдинга олиб чиқди. Ушбу гол ўйин тақдирини ҳал қилди: “Қўқон-1912” – “Сўғдиёна” – 1:2.\nТошкентда эса “Локомотив” Самарқанднинг “Динамо” жамоасини қабул қилди. Ўтган турда Жиззахда аламли мағлубиятни қабул қилиб олган темирйўлчилар ҳали ўзларига келиб улгуришмагани кечаги ўйинда ҳам сезилиб турди. Биринчи бўлимда меҳмонлар ўз дарвозаси дахлсизлигини сақлаб қолди. Аммо, танаффусдан кейин Самвел Бабаян шогирдлари рақиб дарвозасига йўл топишди, 56-дақиқада Темурхўжа Абдухолиқов пенальтидан ҳисобни очди. Бироздан кейин меҳмонлар майдонда бир киши кам бўлиб қолишди, Жасур Азимов иккинчи огоҳлантириш туфайли майдонни шерикларидан эртароқ тарк этишга мажбур бўлди. Ўйинга қўшиб берилган дақиқаларда “Локо”нинг янги хариди Ариагнер Медина Смит жамоасининг устунлигини мустаҳкамлади.\nЧемпионат пешқадами “Пахтакор” эса ўтган турда Наманганда сенсацион ғалаба қайд этган “Қизилқум” майдонига сафар қилди ва рақибининг деярли қаршилигини сезмади ҳам. Бу натижада ҳам акс этиб турибди: “Қизилқум” – “Пахтакор” – 0:5. Игорь Сергеевнинг дубли ҳамда Егор Кримец, Марко Симич ҳамда Достонбек Ҳамдамовлар томонидан киритилган 5та гол “шерлар”ни навбатдаги чемпионлик сари яқинлаштирди.\nЎзбекистон суперлигасининг 15-тур қолган учрашувлари бугун ўтказилади. Турнинг марказий ўйинларидан бири Тошкентда “Бунёдкор” ва “Сурхон” жамоалари ўртасида бўлса, сўнгги турларда ажойиб ўйин намойиш этаётган “Насаф” Бекободнинг "Металлург" жамоасини қабул қилади. Шунингдек бугун АГМК – “Андижон” ҳамда “Бухоро” – “Навбаҳор” жамоалари ҳам ўзаро куч синашади.


Функционал диагностика бўлими тиббиёт соҳасининг асосий бўлаги ҳисобланиб, организм ва системаларнинг ноинвазив текшируви ҳамда касалланган аъзолар, системалар ва бутун организм функционал ҳолатини баҳолаш билан шуғулланади. Барча текширув усуллари хавфсиз бўлиб, турли хил касалликлар билан касалланган беморларга, болалар ва ҳомиладор аёлларга бир неча маротаба ўтказилиши мумкин. Функционал диагностика касалликни клиник давригача бўлган ўзгаришларни аниқлашга ёрдам беради (яъни касаллик ҳали беморни безовта қилмаган даврида). Бундай эрта белгиларни аниқлаш касалликни жадаллашишини олдини олишини таъминлайди. Шунинг учун функционал текширув усули диспансер кўриги ва соғломлаштиришда кенг қўлланилади. Хозирги вақтда клиникада кўп марказлашган халқаро текширувлар ва ўз самарадорлигини тасдиқлаган барча усуллар қўлланилади.\nБўлимнинг асосий вазифаси ўз вақтида юқори даражада сифатли инструментал текширувларни ўтказишдан иборат.\nФункционал диагностика бўлими ТТА 1-клиникаси 10-бинонинг 2-қаватида ва 14–бинонинг 1-қаватида жойлашган. 1976 йилдан бери фаолият кўрсатиб келаётган текширув хоналари, 2008 йилдан бошлаб функционал диагностика бўлимининг таркибий қисми сифатида фаолият кўрсатяпти.\nЭлектрокардиография - 5- хона (ЭКГ 10-бино), 12-хона ( ЭКГ 14-бино)\nЭхокардиография - 15-хона (ЭхоКГ)\nУлтратовуш диагностика - 4, 17 хоналар (УТД 10-бино), 14-хона (УТД 14-бино)\nТашқи нафас фаолияти - 13-хона (ФВД)\nЭхоэнцефалография, Реоэнцефалография, Электроэнцефалография - 7-хона (ЭхоЭГ, РЭГ, ЭЭГ)\nЭндоскопия - 18-хона (ВидеоЭГДС, ВидеоКС, Бронхоскопия)\n1976 йилдан бошлаб Тошкент Давлат медицина институти шифохонасида функционал текширувлардан электрокардиографиядан фойдаланилган.\n1986 йилдан 1995 йилга қадар Республика клиника - диагностика маркази қошидаги функционал диагностика бўлимида ЭКГ текширув хоналари фаолият кўрсатган.\n1995 йили ТошДавТО икки клиникага бўлиниши сабабли, функционал текширув хоналари алоҳида иш юритган.\n2008 йилда Тошкент тиббиёт академияси 1- клиникасида функционал диагностика бўлими ташкил қилиниб, текширув усуллари кенгайтирилди ва ҳозирги кунда бўлимда УТТ, ЭКГ, ЭхоКС, ФВД, Эндоскопия, ЭхоЭГ, РЭГ, ЭЭГ текширувлари ўтказилмоқда. Бўлим замонавий компьютерли аппаратлар , рақамли стационар ультратовуш сканерлари ҳамда видеоэндоскоп билан таъминланган.\nБўлимнинг клиника- диагностика иш фаолияти қуйидаги текширувлар орқали олиб борилади:\nЭлектрогардиография хонаси замонавий компьютерлашган асбоб-ускуналар билан жиҳозланган. Электрокардиография текширувлари стационар даволанаётган беморлар билан биргаликда амбулатор текширилувчилар учун ҳам ўтказилади.\nУшбу текширув юрак ишемик касаллигининг, миокард инфарктининг илк белгиларини аниқлашда, юрак етишмовчили ҳамда ритм бузилишларининг турли хил кўринишларини аниқлашда катта аҳамиятга эга.\nЭКГ хонасида электрокардиограмма билан бир қаторда ритмограммалар ҳам олинади. Беморларга даволовчи шифокор тавсиясига биноан фармакологик синамалар ҳам ўтказилади. Бу синамаларни ўтказиш кўпгина юрак-қон томир касалликларини қиёсий ташхислашда муҳим аҳамиятга эга.\nЭКГ хонаси сутка давомида ўз иш фаолиятини олиб боради.\nЭхокардиография юракни ультратовуш ёрдамида текшириш услуби. Текширув оркали юракнинг қоринчалари ва бўлмачалари ўлчамлари ҳисобга олинади.\nЭхокардиоскопия юракнинг хозирги вақтдаги холатини кўришга имкон беради, бундан ташқари у юракнинг нафақат анатомиясини, унинг қисқариш қобилиятини ҳам баҳолаб бера олади. Диагностика услуби маълум формулалар ёрдамида юракнинг массасини қисқарганда қанча қонни қандай куч билан ўзидан сиқиб чиқаришини аниқлашга, юрак тузилишидаги ҳар хил аномалияларни қоринчалар, бўлмачалар ва қопқоқлар функцияси бузилишларини кўришга имкон беради.Агар қопқоқлар ўзаро мос равишда ишламаётган бўлса, ёки қоринча ва бўлмачалараро тўсиқларда тешик бўлса, доплерография услуби ёрдамида қоннинг нотўғри оқимини ҳам кўриш мумкин.\nЭхокардиоскопия услуби ҳатто ҳомиладор аёллар ва болалар учун ҳам хавфсиздир. Бунда беморни текшириш учун махсус тайёргарлик талаб этилмайди ва бутунлай оғриқсиздир.\nБизнинг клиникамизда эхокардиография текшируви замонавий ракамли “ Sono Scape SSI-6000”, Sono scape - 8000 ультратовуш сканерларида бажарилади.\nУльтратовуш хонасида юқори малакали мутахассислар янги замонавий ультратовуш аппаратлари ёрдамида барча ультратовуш текширув усулларини ўтказадилар. Ультратовуш текширувлари анъанавий ва рангли допплерография кўринишида олиб борилади.\nУльтратовуш текширувлари стационар ультратовуш сканери “Sonoace 8000 Live”, замонавий янги рақамли “SonoScapeSSI-6000” ва “DUS-6” портатив ультратовуш сканерларида олиб борилади.\nПациент учун маълумот:\nБарча текширувлардан олдин албатта даволовчи шифокор билан маслаҳатлашиш зарур.\nЭсда тутинг! Даволовчи шифокор барча ўтказилган текширувлар асосида якуний ташхис қўяди.\nТашқи нафас фаолиятини текширув хонаси\nТашқи нафас фаолиятини текшируви замонавий компьтерли “Спиро-Спектор” спирографида ўтказилади. Ҳар бир текширув учун аппарат датчигига алоҳида мундштук уланади ва текширув вақтидаги чиқарилган ҳаво ҳажми ва тезлиги аниқланади. Датчик орқали олинган маълумотлар компьютерга узатилиб, махсус программада қайта ишланиб, нормага нисбатан жуда кичик ўзгаришларни ҳам аниқлаб беради. Сўнгра функционал диагностика шифокори дастлабки кўрсаткичларни компьютердаги спирограмма натижаларини ҳамда текширилувчини индивидуал хусусиятларини ҳисобга олиб, таққослаб, текширув хулосаси батафсил ёзилган ҳисоботга қайд этилади.\nЗамонавий дастурга эга бўлган компьютерли спирограф кўрсаткичлари бўйича бронхиал астма ва сурункали обструктив ўпка касалликларини дифференциал ташхислаш ёки инкор этиш учун ёрдам беради. Спирограмма ўзгаришларига қараб даволаш самарадорлиги баҳолаб борилади ва даволашнинг энг яхши натижасига эришилади. Текширувдан ўтиш учун пациент 4-5 соат олдин овқат емаган бўлиши ҳамда енгил кийимда келиши тавсия этилади.\nЭхоэнцефалография бош мияни ультратовуш нурлари ёрдамида текшириш бўлиб, бу нурлар беморни бош миясига тик ҳолатда юборилади. Бош миядан ўтаётган товуш нурлари ўз йўналишида ҳар хил қарама-қаршиликларга учрайди ва натижада акс-садо ҳосил бўлади. Акс-садо сигналлари вертикал ҳолатда отилиб чиққан чизиқни ҳосил қилади. Бу акс-садо сигналлари ичида ўрта чизиқдаги (учинчи қоринча, эпифиз, гипофиздан аксланган ) сигналлар муҳим аҳамият касб этиб, “М-эхо” дейилади. Бош мия ўсмаси, абсцесси, туберкуломаси ва бошқа патологияларда мия ўртасида жойлашган учинчи қоринча ва эпифиз ўнг ёки чап томонга сурилган ҳолатда бўлади.\nЭхоэнцефалография организмга зарарсизлиги ва текшириш учун кам вақт сарфланиши туфайли неврология ва нейрохирургиянинг асосий текшируви ҳисобланади.\nМия пўстлоғининг хужайраларида пайдо бўлувчи электр токларини бош терисига қўйилган электродлар ёрдамида ёзиб олишга электроэнцефалография ва ёзиб олинган чизиққа электроэнцефалограмма дейилади. Одатда электоэнцефалограмма бир нечта нуқталарда ёзиб олинади. Электроэнцефалограммани клиник аҳамияти катта. Унинг ёрдамида бош миянинг зарарланганлиги тўғрисида объектив маълумотлар олиш мумкин.\nАсаб касалликлари клиникасида электроэнцефалография қўллаш ҳар хил касалликларда, айниқса бош мия ўсмаларида ва тутқаноқни барвақт аниқлаб, диагноз қўйишда, ҳарбий тиббиёт экспертизаси масалаларини ҳал қилишда катта аҳамиятга эга.\nРеоэнцефалография (РЭГ)- бош мияда қон айланишининг ҳолатини ёзиб олиб, мия тўқимасидан ўтаётган электр токининг ўзгаришларини қайд этишга асосланган.\nБош миядан ўтаётган ҳар бир пульс тўлқинидаги қон қаршилиги натижасида электр токи ўзгаради ва бу ўзгаришни маълум бир шаклга эга бўлган қийшиқ чизиқ тарзида акс этади.\nРеоэнцефалография чизиғи асосан ички уйқу артериясида қон айланиш ҳолатини кўрсатади. Бу усул инвазив ангиография усулини ўрнини маълум бир маънода боса олади ҳамда қон айланиш динамикасини кузатишга имкон беради.\nЭндоскопия – бўшлиқлардан иборат бўлган ички аъзоларни( табиий йўллари орқали ) ва организмнинг бўшлиқларига (жарроҳлик йўли билан) ёритувчи асбоблар билан таъминланган оптик аппаратлар ёрдамида визуал текшириш усули. Зарурат бўлганда эндоскопия текшируви биопсия, рентгенологик ёки ультратовуш текшируви билан бирга бажарилади.\nЭндоскопия – кам инвазив самарали диагностика усули бўлиб, ҳазм қилиш йўлида саратон касаллигининг бошланғич босқичида, саратондан олдинги касалликларни (атрофик гастрит, яра касаллиги, ошқозон – ичак тизими полиплари) ва даволашда (эндоскоп орқали хавфсиз ўсмаларни олиб ташлаш) энг юқори даражали текширув ҳисобланади.\nЭндоскопия хонасида диагностик эндоскопиянинг ҳамма турлари энг замонавий “ PENTAX EPK-i5000” моделли видеорақамли эндоскопда ўтказилади. Булар :\nДаволовчи ЭГДС: қизилўнгач, ошқозон, 12 бармоқли ичакларни лазер ёрдамида даволаш ўтказилади ҳамда дори воситалар аппликацияси (маҳаллий таъсир қилиниб) бажарилади.\nБронхоскопия – трахея ва бронхларни ички қопламини оптик асбоблар орқали текшириш усули. У қатор даволаш чора-тадбирлар учун ҳам қўлланилади. Диагностика мақсадида бронхоскопия трахея, бронхлар, ўпка ва кўкрак ичи лимфа тугунларини патологияси, қон кетиши, давомий йўтал, хансираш, рентгенограммада ўзгаришлар кузатилганда (масалан ўсма, бронхлардаги ёт жисм, ўпка сили, ўпка абсцесслари, ўпка жароҳатланиши билан кечадиган тизимли касалликларида) бажарилади.\nБронхоскопия вақтида трахея,бронхлар шиллиқ қаватларининг кўригидан ташқари, трахея девори, бронхлар биопсиясини, бронх атрофидаги ўсма ва лимфа тугунларини пункцион биопсиясини, ўпка паренхимаси трансбронхиал биопсиясини, нафас йўллар ичидаги ажратмаларни ва бронхлар орқали дренажланган ўпка ичи бўшлиқлар суюқлигини бактериологик ва цитологик текширувлар учун бажариш мумкин.\nБронх ва бронхиолалардан қон чиқармасдан ёт жисмларни олиш, патологик суюқ ажратмаларини (қон, балғам ва бошқалар) аспирация қилиб, шу билан нафас йўли бузилган ўтказувчанлигини тикланишига, асфиксия, нафас етишмовчилигини бартараф этиш ва ҳ.к; йирингли бронхитларда, бронхоэктазларни ичига дори воситалар юбориш йўли билан санация қилиш; ўпка абсцессларини трансбронхиал дренажлаш ва абсцесс бўшлиғига дори воситаларини юбориш каби қатор даволаш тадбирларини ўтказишга ҳам бронхоскопия имконият беради. Ўпкадан қон кетишини аниқлаш ва уни тўхтатишда самарали усул ҳисобланади.\nКолоноскопия – йўғон ичак касалликларини ташҳислашда муҳим текширув усули ҳисобланади.\nНоспецифик ярали колит, Крон касаллиги, хавфсиз ва хавфли ўсма касалликларини аниқлашда колоноскопия бугунги кунда энг информатив усул бўлиб, 80-90% йўғон ичакнинг бутун узунаси бўйича кўришга имконият беради.\nКолоноскопияда йўғон ичак шиллиқ қаватига баҳо бериб, хавфсиз ўсимтани олиб ташлаш, қон кетишни тўхтатиш, ёт жисмларни олиш, ичак стенози реканализацияси каби турли ҳил даволовчи муолажаларни ҳам бажаришга имкон беради.\nБўлим мутахасислари Тошкент тиббиёт академияси профессор-ўқитувчилари ҳамда клиника шифокорлари билан илмий фаолият олиб борадилар. Мамлакатимизда ўтказиладиган съездлар, илмий конференция ва семинарларда иштирок этиб, бир қанча илмий изланишларга муаллифлик қилмоқдалар. Бўлим шифокорлари Тошкент тиббиёт академияси талабалари,магистр ва клиник ординаторларга функционал текширув усуллари бўйича амалий кўникмаларини ўрганишларида ёрдам бериб келмоқдалар.\nБўлимда 5 та ультратовуш диагностика шифокори, 3 та функционал диагностика шифокори, эндоскопия шифокори ва нейрофизиолог шифокорлари фаолият кўрсатмоқдалар. Улардан 8 нафари олий тоифали шифокор, 1та - биринчи тоифали шифокор ва 1 та ёш мутахассис.\n-функционал диагностика бўлим мудири, олий тоифали шифокор\nолий тоифали ультратовуш диагностика шифокори-\n-олий тоифали ультратовуш диагностика шифокори\nНуритдинов Сирожиддин Сайпитдинович\n-олий тоифали функционал диагностика шифокори\n-биринчи тоифали эндоскопия шифокори\n-олий тоифали ультратовуш диагностика шифокори.\n-ЭКГ хонаси ҳамшираси\n-УЗД хонаси ҳамшираси\n-Эхо КГ хонаси ҳамшираси\n-ФВД хонаси ҳамшираси\n- ЭЭГ хонаси ҳамшираси\n- эндоскопия хонаси ҳамшираси\nМовлонова Максуда Суннатилла кизи


Ўзбекистон 2025 йилгача жаҳондаги энг етакчи 20 та давлатлар рўйхатига кирмоқчиHaqida.net\nHome Dunyo Ўзбекистон 2025 йилгача жаҳондаги энг етакчи 20 та давлатлар рўйхатига кирмоқчи\nТОШКЕНТ, 8 ноя — Sputnik. Doing Business ҳисоботи доирасида Ўзбекистон 2025 йилгача жаҳондаги энг етакчи 20 та давлатлар рўйхатига кириш борасида иш олиб борилмоқда. Бу ҳақда бугун бўлиб ўтган халқаро давра суҳбатида Инвестициялар бўйича давлат қўмитаси раиси Азим Ахмедхўжаев маълум қилди.\nSputnik/ Максим БогодвидЭркин конвертация очилгандан буён аҳоли ярим миллиард долларлик маблағни алмаштирди\n«Биз хорижий инвестицияларни жалб қилиш бўйича миллий қонунчилик базасини қайта кўриб чиқмоқдамиз. Ҳозирги кунгача Инвестиция кодекси лойиҳаси ва тузилиши тайёрланди. Бу кодекс ягона ҳуқуқий ҳужжат бўлади. Биз аниқ тушунамизки, келгусидаги ривожланишимиз бугунги кунда қўяётган қадамларимизга боғлиқ бўлади», — деди Ахмедхўжаев.\nTANG CHHIN SOTHY / AFPОсиё тараққиёт банки Ўзбекистон учун 2,3 млрд доллар ажратадиҚўмита раҳбари сўзларига кўра, бугунги кунда Ўзбекистонда барқарор молиявий тизимни яратишга қаратилган чора-тадбирлар ишлаб чиқилмоқда. Бу масалада корпоратив ва молиявий маълумотларни тўлиқлиги, маҳаллий компаниялар томонидан ҳисобот юритиш ишларини халқаро стандартлар даражасига етказиш зарур бўлади.\n«Биз халқаро майдонда Ўзбекистон брендини яратмоқдамиз ва тарғиб қилмоқдамиз. Бу ерда қисқа муддатда шиддатли пиар-компания ҳақида гап кетмоқда. Шунингдек, бутун дунё бўйича бизнес етакчиларини жалб қилишга ҳаракат қилмоқдамиз. Биз янги қонунчилик ташаббуслар ва амалий қадамларни қамраб олувчи узоқ муддатга мўлжалланган стратегияни ишлаб чиқишни режалаштирганмиз», — деб таъкидлади Ахмедхўжаев.\nТилшунослик – билим, тарбия ва маънавият асоси\nСанкт-Петербургда роботлар жанги\nHamma Ko’rsin! Bu ma’lumot maxfiy hisoblangan… 3 513 views


13.12.2019 15:29 0 1772\n«Nike» компанияси ўз пойабзалларига рақамли технологияларни татбиқ этмоқда. «Корреспондент» ёзишича, компания муайян харидорга «боғлаб қўйилувчи» блокчейн-кроссовкалар учун патент олган.\nЭнди «Nike» русумли спорт пойабзалларини қалбакилаштириш асло иложсиз, дейилади Америка патентлар ва савдо белгилари бюроси сайтида.\nБлокчейн-кроссовкалар «CryptoKicks» номи остида чиқади. Компания кроссовкасини харид қилувчига маҳсулотга қўшиб унинг хос идентификация рақами ҳам берилади. Бундан мақсад пойабзални қалбакилаштиришнинг олдини олишдир: оёқ кийими қутисидаги махсус кодни сканерлаш орқали харидор кроссовкаларнинг «оригинали» ёки сохтаcини осон аниқлай олишади.\nАгарда «CryptoKick» қайта сотиладиган бўлса, унинг кодини ҳам янгилашга тўғри келади.\nКомпания, шунингдек, кроссовкаларнинг «иккинчи қўлдан» сотилишини назоратга олиш, сохта маҳсулотларни аниқлашда ҳам рақамли технологиялар қўл келишига ишонмоқда.\nNike кроссовка Рақамли технология\nМаслаҳат 05/08, 16:20\nШифокор кроссовка хавфидан огоҳлантирди\n«Adidas» махсус кроссовка яратди


11:01 / 16.04.2020 1160 pdf Ўқиш режими + -\nАссалому алайкум, саволим закот ҳақида. Закотни яқин қариндошга берса бўладими, яъни ака ёки укангизнинг оиласи касал бўлса ва бу қариндошингизнинг тирикчилиги ўтиб турган бўлса-ю, аммо дори-дармонларга пули етмаётган бўлса, уларга берилган ёрдам закот ўрнига ўтадими, закот ниятида берилса, албатта?\nЗакотни бериб бўлмайдиган бир неча тоифалардан бири қуйидагилардир:\n«Орасида туғишганлик ва эр-хотинлик алоқаси борларга закот бериб бўлмайди.\nБунга кишининг туққанлари, яъни ота-онаси, бобо-момолари, неча поғона юқори бўлсалар ҳам киради. Ана ўшаларга мазкур киши закот бериши мумкин эмас.\nЯна кишидан туғилганлар, яъни ўғил-қизлари ва уларнинг ҳам ўғил-қизлари, неча поғона паст бўлсалар ҳам унинг закотини олишлари мумкин эмас.\n«Бой-бадавлат хотин ўзининг камбағал эрига закотини берса бўладими?» деган саволга баъзи мазҳаблар «Бўлади» деб жавоб берганлар.\nҲужжат маъносида, Абдуллоҳ ибн Масъуд розияллоҳу анҳунинг хотинлари Зайнаб розияллоҳу анҳо Набий соллаллоҳу алайҳи васалламга келиб, «Закотимни эримга берсам бўладими?» деб сўраганида, «Бўлади», деб жавоб берганларини келтирадилар.\nҲанафий мазҳаби уламолари эса Зайнаб розиялоҳу анҳонинг ҳодисасини хусусий деб биладилар ва: «Хотин ўз эрига закотини бериши дуруст эмас, чунки эр уни олиб яна хотиннинг ўзига ишлатади», дейдилар.\nБошқа қариндошларга закотини берса бўладими, деган саволга баъзи уламолар: «Уларнинг нафақаси лозим бўлса бўлмайди, нафақа ўрнига закот бериш ила ўзи фойда топади», дейишган.\nАммо ҳанафий мазҳаби уламолари: «Бўлади, чунки нафақа ўзига яраша шартлар билан вожиб бўлади. Аммо яқин қариндошлар билан ота-болага ўхшаб мулки бирлашиб кетиши йўқ. Яқин қариндошга берилганда, мулк закот берувчидан закот олувчига кўчади. Бу эса закот бериш мумкин эканлиги гаровидир», дейишади.\nБинобарин, саволда сўралган кишиларга закот бериш мумкин. Уларга берилган закот учун савоб икки баробар бўлади: закот ибодати адо этилганига бир баробар, қариндошлик алоқаси қилинганига бир баробар.\nДилдора 15:26 / 18.04.2020\nЖудаям керакли фойдани олдим анчадан бери кизикиб келаётган эдим\nДунё учун йиғлаганим йўқ\n08:20 / 16.04.2020 463\n09:24 / 07 апрель 1165\n1705 07:40 / 12.04.2019\n650 14:00 / 08.08.2019\nАбу Саъид Худрий розияллоҳу анҳудан ривоят қилинади Расулуллоҳ соллаллоҳу алайҳи васалламнинг Ким бир кунда беш амални қилишга эришса, жаннат аҳлидан бўлади. давоми...\n1473 11:05 / 09.11.2018


Психологлар: болага «оч қорним – тинч қулоғим» тамойили билан яшашни ўргатиш уни хавф-хатардан асрай олмайди — Minbar\nПсихологлар: болага «оч қорним – тинч қулоғим» тамойили билан яшашни ўргатиш уни хавф-хатардан асрай олмайди\n17 июн 12:15 4 дақиқада ўқийсиз Мақолалар\nЎзбеклар сиёсат билан шуғулланишдан иложи борича қочадиган халқлардандир. Бунга халқ яқин тарихдаги қатағон ва тазйиқлар, мустақил ва танқидий фикрга эга бўлганлар жамиятга сиғдирилмаганига гувоҳ бўлгани сабаб бўлиши мумкин. Олимларнинг аниқлашича, ўтган аждодлар ҳаётида содир бўлган воқеалар ўзига хос генетик хотира орқали кейинги авлодларнинг ўзини тутишига таъсир қилар экан. Яъни, кўрқув наслдан ўтар экан. Ўзбеклар аксарият ҳолларда ўз фарзандига (яхши ниятда) ўзига ортиқча эътиборни тортмасдан яшашни ўргатади.\nЛекин яна бошқа психологларнинг айтишича, болага доим жим бўлишни, «оч қорним – тинч қулоғим» тамойили билан яшашни ўргатиш уни хавф-хатардан асрай олмас экан.\nТарихчи Тамара Эйделман ва психолог Марина Гогуева жамоавий қўрқув ҳисси ва жим бўлиш (болаларни ҳам шунга ўргатиш) нима учун тўғри эмаслигини тушунтиради. Minbar эътиборингизга Mel.Fm мақоласининг таржимасини тақдим этади.\nТамара Эйделман, тарихчи, муаллим:\n– Ота-онам ҳеч қачон мен билан сиёсат ҳақида гаплашмаган, атайлаб сиёсий билимимни ошириш учун ҳаракат қилишмаган. Аммо мен доим уларнинг гурунгларини эшитардим. Шуни ҳам айтиш керакки, у пайтлар ҳокимиятни танқид қилиш ҳозиргидан ҳам кўпроқ муаммолар келтириб чиқариши мумкин бўлган даврлар эди. Лекин мени бу билан қўрқитишмаган: мен шунчаки катталарнинг гапларини тинглар, улар муҳокама қилаётган ғояларни англар эдим, уларнинг китобларини ўқирдим, ўзим ҳам баъзи масалаларни таҳлил қила бошлагандим. Менинг сиёсий қарашларим ҳеч қандай босимсиз, табиий равишда шаклланган.\nМен болага қандайдир қарашларни тиқиштириш керак эмас деб ҳисоблайман, аммо бола эшитиб қолади деб сизни ташвишга солаётган мавзулар ҳақида гапирмаслик ҳам тўғри эмас. У сиздан дунёда нималар бўлаётгани ҳақида эшитгани, тушунмаган нарсалари ҳақида сўрагани маъқул. Адолатсизлик ҳақидаги гурунгларни эшитган фарзандингиз баррикадаларга чиқишидан қўрқасизми? Унда унга «ҳалол одам бўлиш» ҳам яшашнинг бир йўли ва катта иш эканини тушунтиринг. Чунки қонунни бузмасдан, ишимизни виждонан бажариш билан ҳам биз яхшиликка хизмат қиламиз.\n«Нима учун сиз, катталар, бўлаётган воқеаларга аралашмайсиз?» деган саволга нима деб жавоб беришни эса билмайман. Чунки мен ростан аралашмайман.\nАлбатта, ўтакетган тентакларни ҳисобга олмаганда ҳаммамиз нимадандир қўрқамиз. Биз қўрқувни нима қилишимиз бошқа масала. Мен ҳар сафар рухсат берилмаган намойишларга чиқаётганда қўрқаман, лекин барибир чиқаман. Чунки чиқишим зарур деб ҳисоблайман.\nАгар ота-онаси ўғри бўлса боланинг ҳалол бўлиши қийин. Худди шунга ўхшаш – агар ота-оналар ўз фикрини айтишдан, уни ҳимоя қилишдан қўрқмаса, уларнинг фарзандлари ҳам қўрқмаслиги тайин.\n«Робб бу одам мардларча ҳалок бўлганини айтди, Жон эса у қўрқди деди.\n– Сен нима деб ўйлайсан? – сўради отаси. Бран ўйланиб қолди.\n– Инсон жасур бўлиши, лекин нимадандир қўрқиши мумкин эмасми?\n– Жасур одам айнан шундай бўлади».\n«Тахтлар ўйини» сериалидан.\n– Қўрқув – энг ёмон ҳиссиёт эмас, у жон сақлаш механизмининг бир бўлагидир. Инсон нимадандир қўрқса, демак дунёда нималар бўлаётганини таҳлил қилади, ўзи тушиб қолган ҳолатни англайди. Катта одамнинг қўрқуви айнан шундай бўлиши керак, айнан шундай қўрқиш «тўғридир». Шу боис болани танқидий, таҳлилий фикрлашга ўргатиш лозим, шунда у хатарга дуч келганда ўзини йўқотиб қўймайди, ушбу механизмлар ишга тушади.\nБолани ўз фикрини айтгани учун уришиш эса зарарлидир. Болага доим жим бўл, аралашма деб қулоғига қуйиш билан уни хавф-хатардан асрамайсиз, аксинча, бўш, ҳимоясиз қилиб тарбиялайсиз.\nҲаётда бирон нарсани танлар экан, инсон фақат ўз фикрига асосланади, биринчи навбатда ўзига фойдали қарорга келади. Жамиятга эмас, ота-онасига эмас, иш берувчига эмас, фақат ўзига. Ҳатто иши ўнгидан келмаган тақдирда ҳам у бундан хулоса чиқаради ва хатоларини таҳлил қилиб вазиятдан чиқиш йўлини топади.\nШу боис болаларни ёшлигидан ўз фикрини айтишгагина эмас, унинг учун масъулиятни ҳис қилишга ҳам ўргатиш керак. Бу уларнинг келажакда бахтли ҳаёт кечиришига катта ёрдам бўлади.


ИнтерФУТБОЛ :: Ҳаммаси терма учун…\nҲаммаси терма учун…\nТаниқли футбол мутахассиси Алишер Никимбаевнинг бу галги мулоҳазалари Ўзбекистон миллий чемпионатидаги интрига ва асосий термамиз манфаатлари мавзусида бўлди.\nОдамлар ўзлари ўйлаб топган нарсага жуда тез ишонишади. Масалан, Ўзбекистон чемпионатининг ўтган йилгиси медаллар учун курашиш нуқтаи назаридан қизиқарлироқ ўтган деб ҳисоблашади. Гўёки, икки босқичли формат ва «олтин очко» қоидаси курашнинг кескинлашувига сабаб бўлган. Мазкур ҳолатда улар жорий мавсумни мисол сифатида кўрсатишган: «Пахтакор» энг яқин таъқибчисидан 20 очколик фарқ билан илгарилаб кетди. Чиндан ҳам, агар икки чемпионат ўзаро солиштирилса, ўзгаришлар муаллифлари ҳақдек. Аммо келинг, чемпионат-2018нинг якуний жадвалини эсга оламиз:\n«Пахтакор» - 37\n«Навбаҳор» - 31\nМазкур ҳолатда фақат 20та ўйиндаги натижалар инобатга олинган. Яъни аслида деярли интрига бўлмаган.\nХўш, Ўзбекистон чемпионатининг қайси бири қизиқарлироқ ўтган?\nМасалан, 1999 йили якуний жадвал қуйидагича бўлган:\n«Дўстлик» - 64\n«Нефтчи» - 63\n«Навбаҳор» - 61\n«Пахтакор» - 58\nЯъни тўртинчи жамоани чемпиондан 6 очко ажратиб турган, бир йил аввал эса вице-чемпион чемпионга ютқазганди. Ваҳоланки, 1999 йили олий лигада 16та клуб қатнашган ва 30тадан ўйин ўтказишган.\nНисбатан янгироқ мисол сифатида мавсум-2013ни кўрсатиш мумкин. Ўшанда элитада 14та клуб қатнашиб, 26тадан ўйин ўтказишган. Якуний жадвал қуйидагича бўлган:\n«Бунёдкор» - 61\n«Локомотив» - 60\n«Насаф» - 58\n«Пахтакор» - 54\nДарвоқе, «Пахтакор»нинг 6 йиллик гегемонлиги даврида 2002 йилдан 2007 йилгача фақат бир марта (2007) «шерлар»нинг вице-чемпион билан очколари фарқи сезиларли равишда катта бўлган:\n«Пахтакор» - 82\n«Бунёдкор» - 71\nБошқа ҳолатларда тафовут 4дан 6 очкогача бўлган. Бу 14 ва 16та иштирокчи қатнашган икки даврали турнирларда қайд этилган. Яъни мусобақа формати аслида чемпионлик учун курашнинг кескинлашувига таъсир кўрсатмайди. Бу ҳақда сохта мутахассисларнинг айтганларига эътибор берманг.\nЎзбекистон миллий жамоаси ЖЧ-2022|ОК-2023 саралаши доирасидаги учрашувлар арафасида ноябрь йиғинини бошлади. Дастлаб машғулотлар 5 ноябрда, яъни ички чемпионатнинг 24-туридан кейин бошланиши кўзда тутилганди. Аммо ўтган ҳафта ушбу ўйинларни уч ҳафта кейинга суриш бўйича қарор чиқарилди ва шу тариқа терманинг эртароқ тўпланишига имкон яратилди.\nМазкур чора омма орасида ҳеч қандай норозиликни келтириб чиқармади. Бунга ҳайрон қолмаса ҳам бўлаверади, зеро қарор «миллий терма манфаатлари йўлида» чиқарилди. Гап бош жамоа ҳақида борганда эса, ҳар қандай эътироз ватанпарварликнинг йўқлиги сифатида баҳоланади.\n«Миллий терма манфаатлари» шундай индульгенцияки, у орқали исталган қарорни оқлаш мумкин. Ёдингизда бўлса, мураббийлардан бири «миллий терма манфаатлари йўлида» хорижлик дарвозабонларга лимит қўллашни талаб қилганди. Шу боис, «миллий терма манфаатлари йўлида» чемпионат тақвимига ўзгартириш киритилиши майда-чуйда ва у ҳақда гапириш шартмас.\nБоз устига, 9 ноябрь куни Қирғизистон термасига қарши ўртоқлик ўйини ўтказилиши керак. Агар янги мураббийлар штаби аввалги мураббийлар каби ишлашда давом этганда, мазкур учрашувга тайёргарлик кўриш учун уларнинг ихтиёрида атиги 4 кун бўларди, холос. Табиийки, бу кам. Назорат баҳсига 7 кун давомида тараддуд кўриш эса, жуда зарур. Тўғри, бунинг натижасида клубларимиз 23-30 ноябрь оралиғида учтадан ўйин ўтказишга мажбур бўлишади. Лекин бу клублар, униси эса - миллий терма. Фарқни тушуниш керак!\nУмуман, «миллий терма манфаатлари йўлида» тақвимнинг ўзгартирилиши кутилган ҳолат эди. Ўзбекистон термасини маҳаллий мураббийлар бошқаришганда, йиғинлар учун кунлар шу заҳоти кўпаяди. Етакчи термаларда мураббийларга ўйинларга тайёрланиш ва ўз навбатида номзодларни кўриб чиқиш учун (гап нафақат Франция, Нидерландия ёки Бельгия, балки Жанубий Корея ҳамда Эрон каби жамоалар ҳақида ҳам бормоқда) ФИФА томонидан ажратилган кунлар етарли бўлади, аммо бизнинг ҳолатимиз бошқача. Бизда футболчилар мураббийнинг талабларини тушуниши, аксинча, мураббий футболчиларнинг имкониятларини ўрганиши учун кўпроқ вақт керак.\nҲеч ўйлаб кўрганмисиз, «миллий терма манфаатлари»га яна нималар мос тушиши мумкин? Келинг, рўйхат тузиб чиқамиз.\n- миллий терма манфаатлари - клубларда кутилмаган кўчиришларга, футболчилар мавсумнинг энг қизғин палласида 18 кун мобайнида жамоадан четда бўлишларига сўзсиз кўнадиган раҳбарлар ишлаши демакдир.\n- миллий терма манфаатлари - жамоага барча номзодлар ички чемпионатда ўйнашлари демакдир. Бу ёқда терма йиғилса-ю, Шомуродов, Аҳмедов, Ашурматов ўз клубларида қолиб, камида иккитадан ўйин ўтказишяпти (яхшиямки, «Ростов» еврокубокларга йўл олмаган). Агар Шомуродов «Сурхон» («Машъал», «Бунёдкор»)да ўйнаганида, машғулотларга эртароқ қўшиларди.\n- миллий терма манфаатлари - клубларимизнинг Чемпионлар Лигасида муваффақиятсиз қатнашиши демакдир. Ана, «Ал-Ҳилол» 9 ноябрь куни ОЧЛ финалида ўйнайди ва мазкур клуб футболчилари Саудия Арабистони термаси ихтиёрига 10 ноябрда қўшилишади, яъни Тошкентдаги учрашувдан 4 кун аввал. Тасаввур қилинг, шу финалга «Пахтакор» чиққан! Тамом, миллий терма тайёргарлиги бузилади. Ахир 3 кун тўлиқ тайёргарлик кўриш учун камлик қилади-да.\n- миллий терма манфаатлари - олимпия термаси Олимпиадага чиқиш учун даъвогарлик қилмаслиги демакдир. Ахир Ўзбекистон чемпионати-2019нинг якуни палласидаги ўйинларнинг қолдирилиши олимпия термамизнинг Осиё чемпионати-2020га тайёргарлиги уч кунга қисқаришини билдиради. Осиё чемпионатининг январда бошланишига эътибор берманг. Суперлига якуни ва қитъа биринчилигининг бошланиши орасидаги 38 кун ичида футболчилар ҳеч бўлмаганда 10-12 кун таътил олишлари керак: улар ўтган йилнинг декабридан буён олимпия термасида астойдил шуғулланишди, шундай экан, таътилсиз қийин бўлади. Биз эса муҳим турнирга тайёргарлик учун 28 кун камлик қилишини яхши тушунамиз. Мана, масалан, муваффақиятли ўтган Осиё кубоги учун Ўзбекистон термаси 40 кундан ортиқроқ тараддуд кўрганди.\n«Миллий терма манфаатлари»га мос тушадиган ҳолатлар рўйхати мана шундай кўриниш олди, сиз эса қандайдир чемпионат ўйинлари қолдирилиши ҳақида гапиряпсиз. Аниқроғи, гапирмаяпсиз. Гапириш ҳам шартмас.\nҲаммаси терма учун - ҳаммаси ғалаба учун!


Заворотнюкнинг ҳамкасблари ва бошқалар унинг касали орқасидан пул ишлашда давом этмоқда… - 30 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Сентябрь » 30 » Заворотнюкнинг ҳамкасблари ва бошқалар унинг касали орқасидан пул ишлашда давом этмоқда…\nБарчага маълум, россиялик актриса Анастасия Заворотнюк мия саратони туфайли оғир аҳволда касалхонага ётқизилган. Ўшандан бери «дўстлари», ҳамкасблари пул эвазига актрисанинг аҳволи ҳақида журналистларга интервьюлар беришмоқда, шарҳлашмоқда, эслашмоқда. Энди улар қаторига актриса даволанаётган клиниканинг собиқ ходимаси ҳам қўшилибди. У Заворотнюкнинг оғир аҳволда жонлантириш бўлимида ётгани, кейинчалик палатага чиқарилгандаги видеороликлар ҳамда фотосуратларни «Дни. ру» сайти ходимларига таклиф этди. Шубҳасиз, пул эвазига.\n— Менда жами 17 та фотосурат, — деди аёл. — Яна иккита видеоролик бор. Сизларга тақдим этишим мумкин. Фақат пул эвазига. Сурат ва роликларни шахсан ўзим олганман. Ҳозир у клиникадан кетдим. Демак, қўлимдаги сурат ва видеороликларни пул эвазига бериб юбора оламан.


МӘККӘИ МУКАРРАМАНЫҢ ПАЗЫЙЛЕТЛЕРИ » nasiyat.uz\n26 янв 22:02Мақалалар\nМӘККӘИ МУКАРРАМАНЫҢ ПАЗЫЙЛЕТЛЕРИ\nАллаҳ азза ўа жалла Мәккәны Өз байтиниң бинасы, ақырғы пайғамбарының туўылған ҳәм жиберилген орны ушын таңлады. Сондай-ақ, ибадат қылыў орны қылып, оған узақ-жақыннан келиўди ўәжиб қылды. Және олар Мәккәға дүнья халқының либасын шешкен ҳалда жалаң бас, бойсынған ҳалда қорқып киреди. Мәккәны аманлық мәканы қылды, онда қан төгилмейди. Онда түсип қалған нәрсе ийесин табыўдан басқа мақсетте алынбайды. Мәккәны ҳаж қылыў өткен гүналарға каффарат қылынды. Мәккәдан басқа жерди зыярат қылыў қәдир болған адамлар ушын ўәжиб қылынбайды. Мәккәдағы Байтти таўап қылыў машруъ (руқсат) қылынды. Жер бетинде рукни яманий, ҳажарул-асўадтан басқасын сүйип, сылаўға руқсат етилмеди. Оның менен Қураны кәриймниң еки жеринде ант ишиледи. Масжидул-ҳарамда оқылған намаздың саўабы зыядаластырылып бериледи. Мәккә – жер халқының ҳәммеси ушын қубла. Ҳәжетке шығыў ўақтында оған артын яки алдын қаратып отырыў – ҳарам. Ол жерде жаман ислерди қылыў ол жақта турсын, оны ойлаўдың да жазасы бар. Қалаберсе, жаман ислердиң муғдары да көбейтиледи. Себеби, Аллаҳтың ҳаарамында қылынған жаман ис жердиң басқа жеринде қылынғанынан үлкенирек. Мәккәның қәлблерди тартыўдағы күши магниттиң темирди тартыўдағы күшинен көбирек. Адамлардың оннан қәжети таўсылмайды. Оған бәрқулла мүтәжлиги бар. Оны қанша көп зыярат қылса, сонша итияжы артады.\nТөменде Мәккәи мукарраманың әҳмийетлирек пазыйлетлеринен дерек бериўши айырым рәўиятлар келтириледи.\n1. Расулуллаҳ саллаллаҳу алайҳи ўа саллам Ҳазўарада тоқтап, былай деди: «Аллаҳға ант, сен Аллаҳ жерлериниң жақсысысаң ҳәм Аллаҳ жерлериниң Аллаҳға сүйиклирегисең. Егер мен сеннен шығарылмағанымда еди, шықпаған болар едим» (Жамеъ ат-Термизий).\n2. Расулуллаҳ саллаллаҳу алайҳи ўа саллам айтты: «Еллердиң ишинде мен ушын сеннен сүйикли, жағымлырағы жоқ. Егер қәўим мени сеннен шығармағанында өзиңнен басқа жерде жасамас едим».\n3. Расулуллаҳ саллаллаҳу алайҳи ўа саллам айтты: «Аллаҳға ант, сеннен мен шығарыламан, әлбетте, мен билемен, сен Аллаҳтың еллери ишинде маған сүйиклиреги, Аллаҳға ҳүрметлирегисең. Егер халқың мени шығармағанда еди, мен шықпаған болар едим» (Мажмаъуз-заўаид).\n4. Расулуллаҳ саллаллаҳу алайҳи ўа саллам Мәккә фатҳы күни айтты: «Жер ҳәм аспан жаратылған күннен берли Аллаҳ бул қалада өсимлик үзиў, ҳайўан аўлаў ҳәм басқа түрли жаман ислерди ҳарам қылған. Аллаҳ ҳарам қылғаны себепли бул қыямет күнине шекем ҳарам. Меннен алдын ҳеш кимге ол жерде урыс ҳадал қылынбаған. Маған тек бир аз пурсатқа күндизи руқсат берилген. Бул нәрсе Аллаҳ ҳарам қылғаны себепли қыямет күнине шекем ҳарам қылынған. Ол жерде бир тикенди жулыў, аңды айдап кетиў, түсип қалған нәрсени алыў мүмкин емес. Бирақ, түсип қалған нәрсе танысыники болса, қайтарып бериў мақсетинде алыў мүмкин. Ол жерде ҳәжетке шығылмайды» (Имам Муслим рәўияты, 1353-ҳәдис).\n5. Нәбий саллаллаҳу алайҳи ўа саллам айтты: «Мәккә ҳәм Мадинадан басқа ҳәмме қалаларды Тәжжал бойсындырады. Оның ҳәр бир тосылған нықабы үстинде периштелер сап тартып қорықлап турады» («Саҳиҳи Бухарий», «Фазоилул-Мадина» бабы, 1881-бет).\n6. Расулуллаҳ саллаллоҳу алайҳи ўа саллам айтты: «Ер бетине биринши шығатуғын адам бул – мен, соң Әбиў Бәкир, соң Умар, соң Бақиъдегилер мениң менен бирге қайта тириледи. Соң Мәккә халқын күтемен, мен еки ҳарам арасында ҳашр қылынаман (қайта тирилемен)» («Жамеъ ат-Термизий», «Маноқиб» бабы, 3692-бет).\nМәккәи мукаррама ҳарамы Мақалалар Мәккәның Қураны кәриймде келген атлары ҳаққында Мақалалар Мәккәи мукарраманың пазыйлетлери ҳаққында Мақалалар МӘККАИ МУКАРРАМАНЫҢ ЕСКИ ҲӘМ ЖАҢА ТАРИЙХЫ Мақалалар Мәккәи мукаррама Мағлыўматлар


Полиция калтагидан ўзбек мардикори вафот этди\n16 май 2021, Тошкент вақти: 14:07\nДемократик Чехияда ҳам полицияга рўпарў бўлиш хорижийлар учун қимматга тушиши мумкин\nЎзбекистоннинг олис Хоразм вилоятидан Чеxиянинг Плзен вилоятига келиб мардикорлик қилаëтган 34 ёшли йигитнинг умри Рокицани шаҳри шифохонасининг жонлантириш бўлимида ниҳоясига етди.\nNovinky.cz нашрининг ëзишича, 9 август куни Плзен яқинидаги Форбес қаҳвахонасида жанжал чиққан. Бу жанжалга ўзбек мардикори ҳам аралашган. Қаҳвахонага етиб келган ва яқиндагина полицияга ишга кирган 23 ёшли талаба полициячи ўзбек мардикорини калтаклаган. Кейин уни даҳлиз сўнггидаги зинапоядан итариб юборишган. Ўзбек мардикори пастга боши билан тушиб ўзидан кетиб қолган. Полиция маъмурлари бўлган воқеани расмийлаштирмаган, бўлинмага хабар бермаган.\nТез ëрдам машинасида шифохонага олиб борилган ўзбек йигитнинг оғзидан ароқ ҳиди анқиб тургани учун врачлар уни даволашни истамаган. Ўласи ҳолдаги ўзбек мардикори врачлар томонидан ҳушëрхонага жўнатилган. Аммо ҳушëрхонада жой йўқ эди. Беҳуш мардикор ўзи яшаган ëтоқхонага келтириб ташланган. Ўзбек мардикори орадан бир кун ўтиб ҳам ҳушига келмаган. Бундан хавотир олган ëтоқдошлар тез ëрдам чақирган.\n27 август куни ўзбек мардикорининг жони касалхонада узилди.\nЧехия Адлия вазирлиги Плзен бўлими мулозими юрист Дагмар Линтенталова сўзларига кўра, икки айбланувчи томонидан итариб юборилиши оқибатида ўзбек йигитнинг миясига қон қуйила бошлаган.\n“Мен унинг фақат 1974 йилда туғилганини айта оламан, холос. Унинг исм-фамилияси ҳақида маълумот бера олмайман. Бу ҳақда консулликка, албатта, хабар қилинган”,- деди юрист.\nПлзен вилояти прокуратураси вакили Клима ҳозир ўзбек мардикорининг Чехияда қонуний ёки ноқонуний ишлагани аҳамиятли эмаслиги, муҳими мазкур воқеа юзасидан текширишлар бошланиб кетганини билдирди.\n“Мен унга виза Тошкентда берилгани, виза муддати август ойи охирида тугашини биламан, холос. Яқинлари йигитнинг жасадини Ўзбекистонга жўнатишни илтимос қилган. Лекин ҳозир жасад Ўзбекистонга жўнатилган-жўнатилмагани ҳақида аниқ маълумотга эга эмасман”,- деди прокуратура вакили.\nВоқеа содир бўлган “Форбес” қаҳвахонаси соҳиби Карел Валента чех полициясининг 23 ёшли тажрибасиз талаба ходими бир ўзбекни дўппослагани фактини тасдиқлади, аммо тафсилотларни айтишдан бош тортди. Полиция ходимлари келиб: “Кўрганларингни ҳеч кимга айтма”, дейишибди қаҳвахона соҳибига.\nАйни пайтда Рокицан полицияси бошлиғи қаҳвахонага ўрнатилган хавфсизлик камераси тасмасини қўлга киритган. У ерда 23 ёшли полиция ходимининг ўзбек мардикорини калтаклагани акс этган. Ана шундан кейин зўравон полиция ходими устидан суриштирув бошланган.


ТЎҒРИЛИКНИ ЁҚЛАЙДИГАН ИНСОН » Иштихон овози газетаси\nТЎҒРИЛИКНИ ЁҚЛАЙДИГАН ИНСОН\nЙиллар давомида қишлоқ хўжалиги соҳаси ва масъул вазифаларда фаолият кўрсатган Иштихон фарзандлари ҳақидаги китоб нишрга ҳозирланмоқда. Бу китобга Наби Шакаров ҳақидаги ушбу лавҳа ҳам киритилган.\nБиз Наби Шакаровни яхши биламиз. Жуда салобатли бўлиб, ўйчан боқар, қаршисидаги кишини ҳаяжонга соларди. Бундай инсонларнинг элга ибрат бўлгулик фазилатлари ҳар лаҳза беихтиёр ёдингга тушади. Камтаринлик, меҳнатсеварлик, ҳамиша ҳақиқат томон интилишларига ҳавас қиласан ва кўрганларинг ҳаёт ҳақиқати бўлиб кўз олдингдан ўтаверади.\nУмр бўйи турли масъул вазифаларда фаолият кўрсатиб келган Наби Шакаров ҳамиша тўғриликни ёқлайдиган, ўйлаб иш кўрадиган, эҳтиёжманд кишиларни ҳимоя қиладиган ва иш, оилада фарзанд тарбияси борасида жуда қаттиққўл, талабчан инсон эди.\nНаби Шакаров 1924 йил 15 октябрда Қўшработ қишлоғида дунёга келган. Отаси Шакар бобо алпли уруғидан, онасининг исми Улмон бўлган. Ёлғиз опаси Шарифа аяни жон қадар азиз билган.Уларнинг оиласи дастлаб Қўшработда, кейин Кўктунли қишлоғида яшаган. 1942 йилда Ватан олдидаги йигитлик бурчини ўташга чақирилади.\nШундан Иккинчи жаµон урушининг энг оловли нуқталарида мардлик ва жасорат намуналарини кўрсатди. У кишининг иккита жуда чаққон ити бўлган. Жанг майдонларида ҳамиша ҳамроҳлик қилганини кейинчалик кўп гапириб берарди. “Горизонт” лақабли ити ҳар қандай имо-ишорани тушунар, топшириқларни уддалаб келарди. “Вольт” лақабли овчаркаси эса взводи билан ўрмонда пайти душманнинг ертўлага яшириниб олганлигини сезиб қолган, бир нафарини ичкаридан судраб чиққан ва 10 нафар немис аскарларини қўлга олишга сабабчи бўлган. Наби Шакаров ўқ отишда маҳоратли бўлган, тўғри нишонга ола билган. Ғарбий округда отиш мусобақаларида қатнашиб фахрли иккинчи ўринни эгаллашга муваффақ бўлган.\nЖангчи кўксида порлаб турган "Қизил Юлдуз" ордени, "Жасурлиги учун", "Жанговар хизматлари учун" медаллари тоғдек бақувват гавдасини янада салобатли кўрсатарди. 1945 йил Иккинчи жаҳон уруши ғалаба билан якун топганидан кейин ҳам тўрт йил, яъни 1949 йилгача Украинада уруш қолдирган асоратларни тугатишда қатнашди.\n1949 йил кўкламида ўз она юртига қайтди. Лекин қувонч билан кутиб оладиган яқинларини кўриш насиб этмади. 1945 йилда опаси Шарифа она оламдан ўтган, келишига атиги икки ой қолганида волидаси Улмон ая ҳам вафот этган бўлади. Ёлғиз ўзи тушкунликка тушади. Аммо, вақт ўтиб аста-секин ўзини тутишга, далил бўлишга ва қийинчиликларни ортда қолдиришга интилади. Қўшработ туман ижтимоий таъминот бўлимига инспектор, "Қўшработ" хўжалигида партком секретари, туман ҳокимлигида ташкилий бўлим мудири вазифаларида ишлайди.\n1955 йилда Маъқул она билан турмуш қурадилар. 1957 йилда Қўшработ тумани тугатилиш арафасида райижроқўм раиси ўринбосари, 1957 йилда Митан тумани партия қўмитасида ташкилий бўлимни бошқаради. Қаерда, қайси вазифада ишламасин билдирилган ишончни оқлашга интилади. 1959 йилда Митан тумани тугатилганидан кейин Наби Шакаров Иштихон туманига ишга юборилади.\nИнсон меҳнати билан улуғ. У киши йиллар давомида раҳбарлик вазифаларида фаолият кўрсатсалар-да камтаринлиги, меҳнатсеварлик фазилатлари билан элга танилди. Туман партия қўмитасининг иккинчи котиби, райижроқўм раиси, туман йўл курилиши идораси бошлиғи, Азиз Йўлдошев (собиқ Фрунзе номли) хўжалик бошқаруви раиси бўлиб ишлади. Ўша даврнинг энг юксак мукофотлари "Меҳнат Қизил байроқ", "Ҳурмат белгиси" орденлари билан тақдирланди. У киши 1994 йил 19 декабрда 70 ёшларида оламдан ўтди.\n-Отам ҳақида жуда кўп сўзлайман. Қанчалик масъул вазифаларда ишласа-да оилада биз 7 нафар фарзандга жуда талабчан эдилар. Камтарона ҳаёт кечирганмиз. Ўзимизни ҳеч қачон "Фалончининг ўғлиман" деб бошқалардан баланд тутмаганмиз. Мустақил ҳаракатимиз билан ҳаётда ҳар биримиз ўз ўрнимизни топишга интилдик. Отам ҳар биримиз учун ибрат намунаси бўлиб қалбларимиздан жой олди,-дейди ўғли Неъмат ака Шакаров.\nҲа, бундай инсонларни асло унутиб бўлмайди, уларнинг ҳаёт йўли ибрат намунасидир.


КЎПРИКДАН ЮРАГИМИЗНИ ҲОВУЧЛАБ ЎТАМИЗ ДЕЙИШМОҚДА НАВБАҲОР ТУМАНИДАГИ ЮҚОРИ БЕШРАБОД МАҲАЛЛАСИДА ЯШОВЧИЛАР - Ўзбекистон овози газетаси\nКЎПРИКДАН ЮРАГИМИЗНИ ҲОВУЧЛАБ ЎТАМИЗ ДЕЙИШМОҚДА НАВБАҲОР ТУМАНИДАГИ ЮҚОРИ БЕШРАБОД МАҲАЛЛАСИДА ЯШОВЧИЛАР\nМазкур маҳаллада тўрт мингга яқин аҳоли яшайди, ўнга яқин фермер хўжаликлари бор. Маҳаллани туман маркази билан боғловчи кўприкни таъмирлатиш учун аҳолининг шикоят қилиб бормаган жойи қолмади ҳисоб. Йиллар давомида бу муаммо бўйича мутасаддиларга қилинган мурожаатларга жўяли жавоб олинмади. «Бориб кўрамиз», «дастурга туширамиз», деган ваъдалар маҳалла аҳлини зериктирди...\nГап шундаки, бундан қирқ йил муқаддам Кармана-Конимех канали устига қурилган кўприк ҳозир аянчли аҳволга келиб қолган. Ундан наинки енгил машинада, балки велосипедда ўтишга ҳам одам қўрқади.\n— Кўприкни таъмирлаш масаласи ҳар йили 3-4 маротаба кўтарилади, — дейди маҳалла раиси Тўхтамурод Душанов. — Унинг темир таянч қисмлари синиб, яроқсиз ҳолга келиб қолди. Ҳар йили ғалла ва пахта йиғим-терими мавсумида улкан ҳажмли юк машиналари мана шу кўприк устидан ўтиб қайтади. Машина ўтаётганида юрагимизни ҳовучлаб турамиз, бирор кор-ҳол бўлмасин деб. Маҳаллада яшовчи фермер, тадбиркор ва ўзига тўқ оилалардан пул йиғиб, 2-3 марта қўлимиздан келгунча кўприкни таъмирладик. Лекин қилган меҳнатларимиз, йиққан пулларимиз зое кетди. Чунки бу кўприк махсус техникалар ёрдамида таъмирланмаса, бошқа иложи йўқ экан. Тўғриси, кўприк кимларнингдир умрига зомин бўлишидан қўрқамиз. Чунки каналдан Навбаҳор ва Конимех туманларига сув ўтади. Ундан оқаётган сувнинг ҳажмини ўзингиз тасаввур қилаверинг...\n— Яқинда кўприк қулаб кетмасин, деб уни харсанг тошлар билан ёпиб қўйишга мажбур бўлдик, — дейди шу маҳаллада яшовчи Тўлқин Маҳмудов. — Лекин туман марказига борувчи одамлар ўз ҳаётларини хавф остига қўйиб бўлса-да, тошларни суриб, яна ўтиб қайтишда давом этмоқда. Кўприк ёмонлиги боис, таксилар биз томонларга қатнамай қўйган. 7-8 километр масофадан юкимизни елкалаб келишга мажбурмиз...\nТез тиббий ёрдам машиналари маҳаллага келиш учун фермер хўжаликларининг дала майдонларини айланиб ўтади. Мазкур кўприк ёнгинасида вилоят ички ишлар бошқармасига қарашли Навбаҳор туман ёнғин хавфсизлиги бўлими жойлашган. Бирор жойда ёнғин чиққудай бўлса, ўт ўчириш машиналари далани айланиб боргунча, ҳамма нарса ёниб кул бўлади.\nШу ўринда бир мулоҳаза. Кўприк таъмирталаб бўлса, ёнғин хавфсизлиги бўлимига қарашли машиналар унда қандай ҳаракатланади?! Юзлаб одамлар бозор, шифохона, иш, ўқишга қатнаш учун ҳам ана шу кўприкдан ўтишга мажбур.\nМаҳалла кексалари биздан ушбу муаммони вилоят ҳокимлигига, кўприк қуришга масъул бўлган идораларга етказишимизни илтимос қилди. Балки, шундан сўнг бу масалага эътибор қаратилар...


Шавкат Мирзиёев Хонободдаги «Xon tex city»...\n16.05.2019 14:54 0 1689\nЎзбекистон Республикаси президенти Шавкат Мирзиёев 16 май куни Андижон вилоятига келди. Давлатимиз раҳбари дастлаб Хонобод шаҳридаги «Xon tex city» масъулияти чекланган жамияти фаолияти билан танишди. Бу ҳақда президент матбуот хизмати хабар берди.\nМаълумки, Хонобод шаҳри узоқ йиллар ёпиқ ҳудуд бўлиб, саноат ривожланмаган, кўплаб объектлар бўшаб қолган эди. Президент 2017 йил 2 июнда бу ерга ташриф буюриб, ижтимоий-иқтисодий шароит билан яқиндан танишган, вазиятни тубдан яхшилаш бўйича чора-тадбирлар белгилаб берган эди.\n-Ҳамма ҳаракатларимиз, фармон ва қарорларимиз замирида халқимиз ҳаётини яхшилаш, фарзандларимизнинг эртанги кунига замин яратиш мақсади мужассам. Шу борадаги ўзгаришларни, сизларнинг ҳаётдан розилигингизни кўриб хурсанд бўлдим. Андижонга бу галги ташрифимиздан ҳам мақсад - одамларнинг ҳақиқий талабидан келиб чиқиб режа қилиш, уларни таъминлаш чораларини кўриш, - деди Шавкат Мирзиёев.\nШавкат Мирзиёев Андижон Хонобод


Хитой «COVID-19 Италиядан чиққан» деган тахминларни ёйиш учун тиббий тадқиқотларни бузиб талқин қилмоқда\nБутун дунёни қамраган коронавирус пандемиясининг қаердан чиққанини шубҳа остига олаётган Пекин бу йўлдаги доимий уринишларини кучайтириш учун тадқиқот мақоласидан фойдаланмоқда.\nРимдаги Casal Palocco тиббиёт институтида COVID-19 беморлари учун мўлжалланган интенсив терапия бўлимидаги бемор ёнида ишлаётган тиббий ходимлар, 18 ноябр 2020 йил. [Filippo MONTEFORTE / AFP]\nЎтган ҳафта Италия тиббий нашрларидан бирида чоп этилган тадқиқот натижаларига кўра, COVID-19 коронавируси Италияда 2019 йил сентябр ойидаёқ мавжуд бўлган. Бу ҳолат касаллик Хитойдан ташқарига тахмин қилинганидан илгарироқ тарқаган бўлиши мумкинлигига ишора қилган.\nТадқиқот билан боғлиқ жиддий хавотирларга қарамай, Хитой режими ўз фойдасини кўзлаб, бу янгиликни дарҳол турли медиа-платформаларда тарқатиб юборди. У тадқиқот хулосаларининг асосий тафсилотларини ошкор қилмай, касалликнинг келиб чиқишига оид шубҳаларни кучайтириш учун узуқ-юлуқ илмий маълумотлардан фойдаланди.\nМиландаги Миллий саратон институти 2019 йил сентябридан 2020 йил мартигача бўлган даврда ўпка саратони скрининг текширувида қатнашган 959 нафар соғлом кўнгиллини ўрганиб чиқди. Тадқиқотлардан маълум бўлишича, 11,6 фоиз одам организмида феврал ойига қадар коронавирус антитаначалари пайдо бўлган, деб хабар беради институтнинг Tumori Journal нашри.\nИталияда COVID-19га чалинган илк бемор 21 феврал куни Милан яқинидаги кичик шаҳарчада аниқланган эди, аммо касалликнинг юқиш занжирининг тикланиши олимларни ҳайратда қолдирган.\n8 апрел куни Пекинда журналистлар саволига жавоб бераётган Хитой ташқи ишлар вазирлиги сўзчиси Чжао Лицзян. Чжао Хитой режими дезинформациясининг асосий манбаларидан бири бўлиб келган. [GREG BAKER / AFP]\nХитой режимининг асосий дезинформация майдонларидан бири COVID-19 билан боғлиқ бўлган. Бутун дунё COVID-19 туфайли жорий қилинган карантин ва ўлим ҳолатларидан азият чекиб турган бир пайтда, Пекин ва унинг ОАВ машинаси Хитойнинг бу борада қандай муваффақиятларга эришганини кўз-кўз қилишга уринди. 15 август куни олинган ушбу суратда Ухань шаҳридаги сунъий сув ҳавзаси ичида салқинлаб, томоша кўраётган хитойликлар акс этган. [STR/AFP]\nАгар бу тадқиқотлар аниқ бўлса, улар вируснинг Италияда «биринчи бемор» аниқланмасдан олдин симптомсиз ҳолда тарқала бошлаганига ишора қилиши мумкин.\nСиена университети айни шу журнал учун «Италияда пандемиядан аввалги даврда SARS-CoV-2 антитаначаларининг кутилмаганда аниқланиши» номли SARS-CoV-2 антитаначаларини аниқлаш бўйича махсус тест ўтказган.\nSARS-CoV-2 – COVID-19 касаллигини келтириб чиқарувчи вирус номи.\nТадқиқотга кўра, октябр ойининг илк ҳафтасида вирусни нейтраллаштирувчи антитаначалар тести тўрт кишида мусбат натижа берган, бу уларнинг сентябр ойида касалланганини билдиради, деди тадқиқот муаллифларидан бири Жиованни Аполоне Reuters нашрига.\n«Энг асосий хулоса: серологик тестлардан кейин симптомсиз одамларда ижобий натижа чиқибгина қолмай, балки вирусни йўқ қиладиган антитаначалар ҳам топилган», деди Аполоне.\n«Бу – янги коронавируснинг аҳоли орасида узоқ муддат давомида паст ўлим кўрсаткичи билан мавжуд бўлиши унинг йўқолиб кетаётганидан эмас, балки яна қайтиб юзага чиқиши мумкинлигидан дарак беради», деб қўшимча қилди у.\nАммо италиялик олимлар бу тадқиқотга эҳтиёткорлик билан қарамоқдалар.\nЯнги коронавирус бўйича тадқиқот олиб бораётган Миландаги яна бир тиббий муассаса – Сакко шифохонасининг юқумли касалликлар бўлими раҳбари Массимо Галли эса «реал тасдиқларни» кутмоқда.\n«Вирус эски эканлигини тушуниш жуда қийин, чунки у ҳолда биз унинг нега аввалроқ пандемия келтириб чиқармаганини тушунтира олмаймиз», дейди у Италиянинг «La Republica» нашри билан суҳбатда. «Вирус портловчи табиатга эга – у касалхонага кириб келгач, назоратдан чиқиб кетса, ўнлаб касалланишларга сабаб бўлиши мумкин.»\nЭътиборга молик бошқа тахминлар – ёлғон мусбат натижалар ва айрим одамларда оддий шамоллаш коронавируси сабабли SARS-CoV-2га қарши антитаначаларнинг пайдо бўлиши исботланганидир.\nШундай хавотирлар борлигига қарамай, Хитой ҳукумати бу янгиликларни ўзининг дезинформацион нарративига мослаб тарқатишга шошилди.\nХитойнинг дезинформация машинаси\nХитой компартияси бошқарувидаги «China Daily» инглиззабон нашри «тадқиқот вирус Хитойда аниқланишидан бир неча ой аввал Италияда мавжуд бўлганини кўрсатмоқда», деб хабар тарқатган.\nИталияда олиб борилган сўнгги тадқиқотлар ҳақидаги саволга жавоб берган Хитой ташқи ишлар вазирлиги сўзчиси Чжао Лицзянь COVID-19 тарқалган жой ва вақтни шубҳа остига олувчи бошқа хабарлар ҳам борлигини айтган.\n«Вирус чиққан жойни аниқлаш жуда мураккаб илмий масала эканлиги яна бир бор ўз тасдиғини топди», деб айтган у сешанба (17 ноябрь) куни Пекиндаги брифинг чоғида.\nЧжао аввал ҳам COVID-19 билан боғлиқ дезинфомацияга алоқадор бўлган.\nЖаҳон соғлиқни сақлаш ташкилоти (ЖССТ) пандемия тарқаганини эълон қилганининг эртаси – 13 март куни у ўз Tвиттерида пандемия маркази бўлмиш «Уханга эпидемияни АҚШ ҳарбийлари олиб келгани» ҳақидаги асоссиз даъво билан чиққан эди.\nШунингдек, Чжао ўз Твиттерига коронавирус Хитойда эмас, Қўшма Штатларда пайдо бўлганини даъво қилган фитнали веб-сайт мақолаларини ҳам жойлаган.\nTwitter бу твитлар ва унинг манбаларини зарарли, спамга ва зўравонликка оид ёки чалғитувчи деб топган.\n«China Daily» чоп этган мақола Пекиннинг Хитой ташқарисидаги жамоатчилик фикрига таъсир қилиш чораси эканлиги аниқ эди. Нашрнинг халқаро адади 600 минг, маҳаллий адади эса 300 мингга яқинни ташкил қилади.\nШунингдек, мақолада Оксфорд университетининг Далилларга асосланган тиббиёт маркази доктори Том Жефферсон томонидан июл ойида эълон қилинган тадқиқот ҳам зикр қилинган.\nЭкспертлар томонидан тақриз берилмаган ушбу тадқиқотга кўра, COVID-19 намуналари Хитойда аниқланишидан аввал Испания, Италия ва Бразилиядаги оқова сувларда топилган.\n«Буни фақат қуйидагича изоҳлаш мумкин: агентлар қаердандир келиб-кетаётгани йўқ», дейди у Daily Telegraph нашри билан суҳбатда. «Улар доим шу ерда бўлган. Уларни аҳоли зичлиги ёки атроф-муҳит каби шароитлар қўзғаши мумкин. Биз шуларга эътибор қаратишимиз керак.»\nХитой Ухан шаҳрида касаллик тарқагани ҳақида Жаҳон соғлиқни сақлаш ташкилотига 2019 йил 31 декабрда хабар берди, аммо режим тарафидан белгиланган сана кўплаб саволларни келтириб чиқарган.\nSouth China Morning Post (SCMP) газетасида чоп этилган Хитой ҳукумати маълумотларига кўра, Хубей провинциясида яшовчи 55 яшар хитойлик 2019 йил 17 ноябрда COVID-19га чалинган илк одам бўлиши мумкин.\nБундан ташқари, январ ойида Хитой расмийларининг қарийб бир ҳафтага чўзилган сукути дунёни пандемияга илк босқичдаёқ барҳам бериш имкониятидан маҳрум қилди, деб хабар берган апрел ойида Associated Press (AP) агентлиги.\nХитой расмийлари ҳалокатли эпидемия тарқаганини зимдан англаган бўлсалар-да, вирус маркази бўлган Уханда бир неча ўн минглаб одамлар иштирокида катта зиёфат ўтказишга рухсат бериб, вируснинг ҳар томонга тарқалишига йўл қўйганлар.\nБаёнот олти кунга (14 дан 19 январга қадар) кечикди. Ниҳоят, ХХР раиси Си Цзинпин 20 январ куни оммага огоҳлантириш билан чиқди. Бироқ, AP ихтиёрига келиб тушган ҳужжатлар ва экспертларнинг ҳисоб-китобларига кўра, бу муддат ичида камида 3000 дан ортиқ одам касалланиб улгурган.\nОлти кунлик кечикиш касалланишнинг иккинчи ҳафтаси ўрталаридан бошланган, 5-17 январ кунлари юзлаб одамлар COVID-19 вируси билан мамлакат касалхоналарига олиб келинган бўлса-да, бу вақт ичида Хитой касалликларни назорат қилиш ва профилактика маркази (CDC) расман касалланиш ҳолатларини рўйхатга олмаган.\nХитой расмийлари 13 январ куни касаллик илк марта Хитойдан ташқарида – Таиландда аниқланганидан кейингина чора кўришни бошлаганлар.\nЖССТ май ойида эпидемиянинг келиб чиқиши ва бошланиш санасини аниқлаш бўйича иккита суриштирув бошлаган.\nХитой бу тадқиқотларга кўмаклашишга ваъда берди ва хитойлик олимлар ЖССТ бошчилигидаги иккала жамоада ҳам иштирок этмоқда, деб хабар берди SCMP 13 ноябр куни.\nБироқ, сўровларнинг муваффақияти ва аниқлиги жамоаларнинг Хитой ичкарисидан олиши мумкин бўлган маълумотларга боғлиқ бўлади, деб огоҳлантирган экспертлар.\n«Маълумотларни бирламчи манбалардан олишга изн бериладими ёки уларни олишга тўсиқ қўйиладими, масала шунда», дейди соғлиқни сақлаш хавфсизлиги ва бошқарув соҳасидаги тадқиқотлар билан шуғулланувчи Ҳонконг шаҳар университети доценти Николас Томас SCMP билан суҳбатда.


ЎзА - Пахтадан бўшаган майдонларни шудгорлаш бошланди\nВоҳадаги қишлоқ хўжалигига алоқадор корхона, ташкилот раҳбарлари, фермерлар, механизаторлар иштирок этган тадбирда вилоят ҳокими ўринбосари У.Тўропов сўнгги йилларда мамлакатимизда қишлоқ хўжалигини ривожлантириш юзасидан амалга оширилаётган ислоҳотлар халқимиз фаровонлигини таъминлаб, иқтисодиётимизни юксалтиришда муҳим омил бўлаётганини қайд этди. Шунга мувофиқ келгуси йил ҳосили учун шудгорланадиган майдонларни мавжуд агротехник усуллар асосида чуқур ҳайдаш ва текислашга алоҳида эътибор қаратди. Бу борада тўпланган бой тажрибаларни оммалаштириш юзасидан фикр алмашилди.\nҚумқўрғон туманида 7 минг 952 гектар майдонда келгуси йил ҳосили учун пахта етиштириш мўлжалланмоқда. Жорий йилда мавжуд майдонлардан мўл ҳосил олинган ҳудудда кузги шудгорни ҳам тез, сифатли якунлаш бўйича тизимли тадбирлар белгилаб олинган. 18 та отряд ташкил этилиб, уларга 33 ҳайдов трактори бириктирилган. Механизаторларга ўз вақтида ёқилғи етказиб бериш учун 6 та ёнилғи қуйиш шохобчаси фаолият юритмоқда. Отрядлар иши икки сменада ташкил этилган бўлиб, ер ҳайдаш учун 66 нафар механизатор жалб этилган. Уларнинг унумли меҳнат қилиб, муносиб дам олиши учун кўчма уйлар ташкил этилган. Механизаторлар уч маҳал иссиқ овқат билан таъминланади.\nМаълумотларга кўра, вилоятда 72 минг 320 гектар майдон шудгорланади. Бу юмушни қисқа кунларда якунлаш учун 171 та отряд ташкил этилиб, икки юздан ортиқ юқори унумли ҳайдов тракторлари жалб этилган.\nКўргазмали семинар иштирокчилари "Эргаш бобо Жума ўғли" фермер хўжалигининг ғўзапоядан сифатли тозаланган далаларида бўлғуси ҳосил учун шудгорланаётган майдонларни кузатиб, механизаторларга яратилган шароитлар билан яқиндан танишди.


Ҳар кимнинг мизожи ҳар хил бўлади. Баъзи эркаклар жинсий маънода ёзда яхши қўзғалсалар, баъзилари қишда яхши қўзғаладилар. Бир йил муддат беришда эса, тўрт фаслнинг тўлиқ ўтишига имкон берилган бўлади.\nШундан сўнг ҳам жинсий ожизлик давом этаверса, аёлга ажрим ҳаққи берилади. Жинсий қониқиш ҳаққи адо этилмаганидан кейин, аёл мазкур ҳаққа эга бўлади.\nШунга биноан, унга хотини билан ажрашиш ва маҳрни бериш ҳақида ҳамда шунга ўхшаш бошқа ишларда мажбурловчи ҳукм қилинмайди. Хотин ажрашишни хоҳласа, қозига арз қилиб, хулуъ йўли билан ажрашади.\nЖинсий алоқа бўлган ёки бўлмаганлиги ҳақида масала кўтарилганда эр ва аёл ихтилофга тушдилар. Эр «Бўлган» дейди, аёл эса «Бўлгани йўқ», дейди. Бундай ҳолатда тажрибали аёллар хотиннинг жувон ёки қиз эканлигини маълум услублар ила аниқлайдилар. Мисол учун, улар: «Аёл жувон экан», дедилар. Бунда эр ўз гапининг тасдиғи учун, яъни хотинига жинсий яқинлик қилгани ҳақидаги гапда ростгўй эканлигининг исботи учун қасам ичиши лозим бўлади.\nИккинчи ҳолатда аёл бокира эди. Аммо текширувда жувон чиқди. Шу билан бирга, «Эр менга яқинлаша олмади» деган даъвони қилмоқда. Аммо, аёлларнинг уни жувон деганлари эр унга яқинлашганлигига ҳужжат бўла олмайди. Чунки, қизлик пардаси сакраш, йиқилиш ва шунга ўхшаш бошқа сабаблар билан кетган бўлиши ҳам мумкин. Шу боисдан эр ўз гапини тасдиқлаш учун қасам ичиши лозим бўлади.\nЯъни, мазкур икки ҳолатда эр қасам ичса, хотиннинг ажрашиш ҳаққи ботил бўлади.\nЧунки, муҳлат беришдан фойда йўқ. Бундай одамнинг жинсий яқинликка қодир бўлишидан умид йўқ. Юқорида зикр қилинган айблардан бошқа ҳолатларда:\nАйб туфайли эр-хотин орасини ажратиш масаласини атрофлича ва чуқур ўрганиб чиққан уламоларимиз хулоса тарийқасида қуйидагиларни айтганлар:\n1. Қовушишдан манъ қиладиган айблар.\n2. Қовушишни манъ қилмайдиган айблар.\nУмумий қилиб олганда эса, эр-хотинда ажрашишга сабаб бўладиган айблар учга бўлинади:\n1. Ажрашни талаб қилаётган томон никоҳ аҳди тузилаётган пайтда айбдан бехабар бўлиши шарт. Агар ўша вақтда у айбни билган бўлса, ажрашиш ҳақидаги талаб ҳаққига эга бўлмайди. Чунки, айбни билиб туриб, никоҳга рози бўлиш айбга ҳам рози бўлиш аломатидир.\n2. Ақди никоҳдан кейин ҳам айбга рози бўлмаган бўлиши шарт. Аввал айбни билмаган бўлса ҳам, ақди никоҳдан кейин айбни билиб туриб, рози бўлган бўлса, ажрашишни талаб қилиш ҳаққидан маҳрум бўлади.\nЭру хотин бир-бирлари билан яқинлик қилаётган, жим..


Янги 2017-2018 ўқув йилига тайёргарлик кўриш учун республикамизнинг барча ҳудудларида мактаб ярмаркалари ўтказиляпти. Мазкур тадбир 10 сентябрга қадар давом этади.\nСирдарё вилоятининг барча туман ва шаҳарларида, аҳоли масканлари ва таълим муассасаларида “Мактаб ярмаркалари” давом этмоқда. Шуни алохида таъкидлаб ўтиш керакки, вилоятдаги умумтаълим мактаблари, касб-ҳунар таълими муассасаларида таълим-тарбия олаётган ёшларнинг ўқув қуролларига, кийим-кечак маҳсулотларига бўлган талаб-истаклари тўла ўрганилиб чиқилганлиги боис, истеъмол товарлари савдосида асло узилиш бўлмаяпти.\nГулистон шаҳридаги “Мактаб ярмаркаси” мана, бир неча кундирки, одамлар билан гавжум. Ярмаркани кезар экансиз, савдо расталарида сотувда бўлиши зарур бўлган ўқув қуроллари, ўқувчиларнинг мактаб формалари, спорт кийимлари, пойабзал ва бошқа зарур истеъмол молларини учратасиз. Жумладан, ўқув дафтарлари, ручкалар рангли қаламлар, рангли қогоз, қаламдон, акварель бўёклари савдоси жуда қизғин. Ўқувчиларнинг мактаб формалари чиройли ва бежиримлиги билан эътиборингизни жалб этади. Энг қувончлиси, савдо расталаридаги барча ўқув қуроллари, кийим-кечаклар ва пойабзаллар юртимизда ишлаб чиқарилган, ҳам сифатли, ҳам ҳамёнбоп.\n—Ярмаркада қатнашиб, ўзимга ўқув қуроллари ва зарур адабиётларни харид килдим, —дейди Мирзаобод тумани 14-мактаб ўқувчиси Рухсора Толибжонова. —Бу маҳсулотларнинг арзон ва сифатли зканлигидан беҳад хурсандмиз.


Транзит “Ўзбекистон Ҳаво йўллари”нинг монополиясими? « Ўзбекистон Халқ Ҳаракати\nТранзит “Ўзбекистон Ҳаво йўллари”нинг монополиясими?\n30 August 2018 - 11:49\nЎзбекистон 101 мамлакат фуқароларига визасиз киришларига, 5 кун мамлакатда бўлишларига рухсат бергани мамлакат ичкариси ва ташқарисида кўпчиликни қувонтирди.\nФақат транзит йўловчиларга “авиа чиптангиз “Ўзбекистон Ҳаво йўллари”никигина бўлиши лозим”, деб огоҳлантириб қўйиш лозим эди.\nЎзбекистон Давлат Хавфсизлик хизматининг Чегара қўшинлари матбуот хизмати тарқатган баёнотдан шу нарса аёнлашади.\nДХХ Чегара қўшинлари Хитой фуқароси Ге Хиапу билан Тошкентда юз берган ҳодиса борасида тушунтириш берган.\nМаълум бўлишича, Ге Хиапу 23 август куни Бокудан Тошкентга борган, у “Ўзбекистон Ҳаво йўллари”нинг самолётида парвоз қилган.\nУнинг ёнида 26 август учун Россиянинг “Ютэйр” авиаширкатининг Москвага парвози учун чиптаси бўлган.\nХитой фуқароси Тошкент аэропортида паспорт назоратидан ўтолмаган, уни кутиб турган инсонлар 26 август учун “Ўзбекистон Ҳаво йўллари” ширкатининг Тошкент-Москва йўналиши учун авиа чипта сотиб олишларига тўғри келган.\nШундан кейингина Ге Хиапунинг Ўзбекистонга киришига изн берилган.\nУ 26 август куни Москвада белгиланган учрашувига кечикмаслик учун яна “Ютейр” чиптаси билан Россия пойтахтига парвоз қилишга уринган.\nБироқ Тошкент аэропорти паспорт назорати Ге Хиапунинг яна Россия авиаширкати самолётида парвоз қилишига рухсат бермаган.\nГе Хиапу “Ўзбекистон Ҳаво йўллари”нинг авиачиптасини харид қилишга мажбур бўлган.\nУшбу ҳодисага изоҳ бераркан, Ўзбекистон Давлат Хавфсизлик хизматининг Чегара қўшинлари матбуот хизмати транзит йўловчилар ҳақидаги маълумотларни ўзларига фақат “Ўзбекистон Ҳаво йўллари” тақдим этишини, бошқа авиаширкатларнинг пассажирлари ҳақидаги маълумотга ҳозирча эга эмасликларини билдирди.\nЎзбекистон Чегара қўшинлари Президент Мирзиёевнинг электрон виза ҳақидаги қарорида транзит йўловчининг Ўзбекистонга кириш ҳуқуқини берадиган ҳужжати “Ўзбекистон Ҳаво йўллари”нинг авиа чиптаси ҳисобланиши белгилаб қўйилганини айтган.\n“…жорий йилнинг 15 июлидан чегара назоратидан ўтишда транзит йўловчилар учун мамлакатга ҳеч қандай қўшимча тўловларсиз кириб чиқиш ҳуқуқини берувчи ҳужжат юқоридаги қоида талабларига риоя этган ташувчининг транзит авиачиптаси саналади.\nАйни пайтда чегара назорати учун йўловчилар тўғрисидаги маълумотни фақат “Ўзбекистон ҳаво йўллари” МАК тақдим этади. Бошқа авиакомпаниялар, жумладан, “Ютэир” ҳам чегара назоратига бундай ахборотни тақдим этмайдилар, шу сабабдан 2018 йил 4 июлдаги қарор билан ўрнатилган нормалар ҳозирча уларнинг йўловчиларига нисбатан амал қилмайди.\nХХРнинг юқорида кўрсатилган фуқаросида Ўзбекистон Республикасининг визаси ёки чегара назоратига йўловчилар ҳақида маълумот берган ташувчи авиачиптаси йўқлиги ҳисобга олиниб, унга Ўзбекистон орқали транзит қилиш тартиби ва мамлакатда визасиз қолиш ҳақида тушунтириш берилган. Шу сабабдан, Ге Хиапуни кутиб турган шахслар “Ўзбекистон ҳаво йўллари” МАКнинг 2018 йил 26 август кунидаги “Тошкент-Москва” йўналиши учун авиачиптани харид қилишган, шунинг асосида у Тошкент шаҳрига визасиз чиқиш имкониятини қўлга киритди.\nМавжуд тартибга кўра, жаноб Генинг ўзи оддий гаджетдан “Е-VIZA.UZ” сайтига кириши ҳамда Ўзбекистонга режалаштирилаётган сафаридан уч иш кунидан кам бўлмаган муддатда электрон виза расмийлаштиришга ариза бериши мумкин эди. Унга жавоб эса унинг электрон манзилига, ижтимоий тармоқлардаги аккаунтига келган бўларди. Ушбу хизматнинг нархи атиги 20 долларни ташкил этади.\nЖаноб Гени кутиб олмоқчи бўлган шахслар ҳам олдиндан, бироқ 3 суткадан кеч бўлмаган муддатда расмий таклифни расмийлаштиришлари, унинг асосида у бевосита аэропортдаги ТИВ консуллик бўлимида визани олиши мумкин эди. Ушбу хизмат нархи – $40.\nШуни таъкидлаш жоизки, муқаддам “Газета.uz” интернет нашри 2018 йил 4 июлдаги “Ўзбекистонда 15 июлдан бошлаб электрон визалар жорий қилинмоқда” сарлавҳали мақоласида юқоридаги Қарорни иловалар ва тушунтиришлар билан эълон қилган.\nШу муносабат билан хорижий авиаташувчилар, туризм соҳасида фаолият юритувчи юридик ва жисмоний шахслар бундай ноқулайликлардан қочиш учун Ўзбекистон Республикаси қонунчилигига риоя этиши ҳамда унинг қоидаларини давлатимиз меҳмонларига тушунтириши зарур”, дейилади Чегара қўшинлари матбуот хизмати тарқатган хабарда.\nЎзбекистонда шу йил 15 июлидан электрон виза тизими жорий этилди.\ne-visa.gov.uz веб-сайти иш бошлади.\nЎзбекистон Ташқи ишлар вазирлиги хабар қилишича, электрон виза туристик мақсадда мамлакатни зиёрат қилмоқчи бўлган хорижий мамлакат фуқароларига берилади.\nЭлектрон виза Ўзбекистонда 30 кунгача бўлишни кўзда тутади ва берилган вақтидан бошлаб 90 кун давомида амал қилади.\nАйтилишича, кимдир электрон виза учун мурожаат қилган бўлса, ўша кундан ташқари икки иш кунида Ўзбекистоннинг электрон визасини қўлга киритиши кўзда тутилган.\nЭлектрон кириш визаси учун 20 АҚШ доллари тўлаш талаб қилинади.\nТашқи ишлар вазирлиги E-Visa чет эллик фуқаронинг паспортига ёпиштирилмаслигини, электрон кириш визаси эгаси чегара ўтиш нуқтасида қоғоз ёки электрон кўринишда кўрсатишининг ўзи етарли эканини билдирган.